
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2878 

27 Οκτωβρίου 2014 


ΑΠΟΦΑΣΕΙ Σ 

Αριθ. οικ. 146896 

Κατηγορίες αδειών χρήσης και εκτέλεσης έργων αξιο¬ 
ποίησης των υδάτων. Διαδικασία και όροι έκδοσης 
των αδειών, περιεχόμενο και διάρκεια ισχύος τους 
και άλλες συναφείς διατάξεις. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ - ΑΝΑΠΤΥΞΗΣ ΚΑΙ 

ΑΝΤΑΓΩΝΙΣΤΙΚΟΤΗΤΑΣ - ΑΓΡΟΤΙΚΗΣ ΑΝΑΠΤΥΞΗΣ 

ΚΑΙ ΤΡΟΦΙΜΩΝ - ΥΠΟΔΟΜΩΝ, ΜΕΤΑΦΟΡΩΝ ΚΑΙ 
ΔΙΚΤΥΩΝ - ΠΕΡΙΒΑΛΛΟΝΤΟΣ, ΕΝΕΡΓΕΙΑΣ ΚΑΙ 
ΚΛΙΜΑΤΙΚΗΣ ΑΛΛΑΓΗΣ 

Έχοντας υπόψη: 

1. Τις διατάξεις του άρθρου 2 του ν.2077/1992 «Κύρωση 
Συνθήκης για την Ευρωπαϊκή Ένωση» (Α' 136) και τις 
διατάξεις των άρθρων 1 και 2 (παρ. 1ζ) του ν.1338/1983 
«Εφαρμογή του Κοινοτικού Δικαίου» (Α' 34), όπως τρο¬ 
ποποιήθηκε με το άρθρο 6 του ν.1440/1986 «Συμμετοχή 
της Ελλάδας στο κεφάλαιο, στα αποθεματικά και στις 
προβλέψεις της Ευρωπαϊκής Τράπεζας Επενδύσεων 
κλπ. (Α' 70) και του άρθρου 65 του ν. 1892/1990 (Α' 101). 

2. Τις διατάξεις των άρθρων 4, 5,10,11 (παραγ. 1 και 
2) 13,14 και 16 (παρ. 4) του ν.3199/2003 «Προστασία και 
διαχείριση των υδάτων - Εναρμόνιση με την Οδηγία 
2000/60/ΕΚ του Ευρωπαϊκού Κοινοβουλίου και του Συμ¬ 
βουλίου της 23ης Οκτωβρίου 2000» (Α'280) όπως τρο¬ 
ποποιήθηκε με το άρθρο πέμπτο του ν. 4117/2013 (Α'29). 

3. Τις διατάξεις των άρθρων 186 και 204 του ν.3852/2010 
«Νέα αρχιτεκτονική της Αυτοδιοίκησης και της Αποκε¬ 
ντρωμένης Διοίκησης- Πρόγραμμα Καλλικράτης» (Α'87). 

4. Τ ις διατάξεις του άρθρου 4 του ν.4071/2012 «Ρυθ¬ 
μίσεις για την τοπική ανάπτυξη, την αυτοδιοίκηση και 
την αποκεντρωμένη διοίκηση Ενσωμάτωση Οδηγίας 
2009/50/ΕΚ» (Α'85). 

5. Τ ις διατάξεις της Ενότητας Α'του ν.4042/2012 «Ποι¬ 
νική προστασία του περιβάλλοντος - Εναρμόνιση με την 
Οδηγία 2008/99/ΕΚ - Πλαίσιο παραγωγής και διαχείρι¬ 
σης αποβλήτων - Εναρμόνιση με την Οδηγία 2008/98/ΕΚ. 
Ρύθμιση θεμάτων Υπουργείου Περιβάλλοντος, Ενέργειας 
και Κλιματικής Αλλαγής» (Α'24). 

6. Τ ις διατάξεις του ν.4014/2011 «Περιβαλλοντική αδει- 
οδότηση έργων και δραστηριοτήτων, ρύθμιση αυθαιρέ¬ 
των σε συνάρτηση με δημιουργία περιβαλλοντικού ισο¬ 


ζυγίου και άλλες διατάξεις αρμοδιότητας Υπουργείου 
Περιβάλλοντος» (Α'209). 

7. Τις διατάξεις του ν. 3889/2010 «Χρηματοδότηση Πε¬ 
ριβαλλοντικών Παρεμβάσεων, Πράσινο Ταμείο, Κύρωση 
Δασικών χαρτών και άλλες διατάξεις» (Α'182). 

8. Τ ις διατάξεις του ν. 998/1979 «Περί προστασίας των 
δασών και των δασικών εκτάσεων» (Α' 289) και του 
ν.3208/2003 (Α'303), όπως ισχύουν. 

9. Τις διατάξεις των άρθρων 4,10 και 12 του π.δ. 51/2007 

«Καθορισμός μέτρων και διαδικασιών για την ολοκλη¬ 
ρωμένη προστασία και διαχείριση των υδάτων σε συμ¬ 
μόρφωση με τις διατάξεις της οδηγίας 2000/60/ΕΚ. 

του Συμβουλίου της 23ης Οκτωβρίου 2000» (Α'54). 

10. Τις διατάξεις του άρθρου 4 και 13 της Οδηγίας 
2000/60/ΕΚ του Ευρωπαϊκού Κοινοβουλίου και του Συμ¬ 
βουλίου της 23ης Οκτωβρίου 2000 (ΕΕΙ 327/22-12-2000). 

11. Τις διατάξεις του π.δ. 148/2009 «Περιβαλλοντική 
ευθύνη για την πρόληψη και την αποκατάσταση των 
ζημιών στο περιβάλλον - Εναρμόνιση με την οδηγία 
2004/35/ΕΚ .... κ.λπ.» (Α'190). 

12. Το π.δ. 100/2014 «Οργανισμός Υπουργείου Περι¬ 
βάλλοντος, Ενέργειας και Κλιματικής Αλλαγής» (Α' 167). 

13. Την υπ’ αριθ. 145026/2014 κοινή υπουργική απόφαση 
«Σύσταση, διαχείριση και λειτουργία Εθνικού Μητρώου 
Σημείων Υδροληψίας (Ε.Μ.Σ.Υ.) από Επιφανειακά και Υπό¬ 
γεια Υδατικά Συστήματα» (Β'31), όπως τροποποιήθηκε 
με την υπ. Αριθ. 145893/2014 κοινή υπουργική απόφαση 
(Β'1212). 

14. Την υπ’ αριθ. 1958/2012 υπουργική απόφαση «Κατά¬ 
ταξη δημοσίων και ιδιωτικών έργων και δραστηριοτή¬ 
των σε κατηγορίες και υποκατηγορίες σύμφωνα με το 
άρθρο 1, παρ. 4 του Ν. 4014/2011 (Α' 209)» (Β'21), όπως 
τροποποιήθηκε και ισχύει. 

15. Την υπ’ αριθ. 48963/2012 κοινή υπουργική απόφαση 
«Προδιαγραφές περιεχομένου Αποφάσεων Έγκρισης 
Περιβαλλοντικών Όρων (Α.Ε.Π.Ο.) για έργα και δραστη¬ 
ριότητες κατηγορίας Α' της υπ’ αριθ. 1958/2012 υπουρ¬ 
γικής απόφασης . ...σύμφωνα με το άρθρο 2 παρ. 7 του 
ν. 4014/2011» (Β'2703). 

16. Την υπ’ αριθ. 167563/2013 υπουργική απόφαση «Εξει- 
δίκευση των διαδικασιών και των ειδικότερων κριτηρίων 
περιβαλλοντικής αδειοδότησης των έργων και δραστη¬ 
ριοτήτων των άρθρων 3, 4, 5, 6 και 7 του ν.4014/2011 .... 
καθώς και κάθε άλλου σχετικού με τις διαδικασίες αυτές 
θέματος» (Β' 964). 

17. Την υπ’ αριθ. 170225 /2014 υπουργική απόφαση 

«Εξειδίκευση των περιεχομένων των φακέλων περι¬ 
βαλλοντικής αδειοδότησης έργων και δραστηριοτή¬ 
των της κατηγορίας Α' . σύμφωνα με το άρθρο 11 

του ν.4014/2011 (Α'209), καθώς και κάθε άλλης σχετικής 
λεπτομέρειας» (ΒΊ35). 

18. Την υπ’ αριθ. 171923/2013 κοινή υπουργική απόφα¬ 
ση «Πρότυπες Περιβαλλοντικές Δεσμεύσεις για έργα 
και δραστηριότητες της κατηγορίας Β της 2ης Ομάδας 
«Υδραυλικά έργα» του παραρτήματος II της υπ’ αριθ. 
1958/2012 υπουργικής απόφασης, όπως εκάστοτε ισχύει» 
(Β'3071). 

19. Την υπ’ αριθ. 39626/2208/2009 κοινή υπουργική 
απόφαση «Καθορισμός μέτρων για την προστασία των 
υπόγειων νερών από την ρύπανση και την υποβάθμιση, 
σε συμμόρφωση με τις διατάξεις της οδηγίας 2006/118/ 
ΕΚ «σχετικά με την προστασία των υπόγειων υδάτων 
από την ρύπανση και την υποβάθμιση», του Ευρωπαϊκού 
Κοινοβουλίου και του Συμβουλίου της 12ης Δεκεμβρίου 
2006» (Β'2075). 

20. Την υπουργική απόφαση Δ9Β,Δ/Φ166/οικ13068/ 
ΓΔΦΠ2488/2009 «Αδειες εγκατάστασης για ίδια χρήση 
ενεργειακών συστημάτων θέρμανσης - ψύξης χώρων 
μέσω εκμετάλλευσης της θερμότητας των γεωλογικών 
σχηματισμών και των νερών, επιφανειακών και υπόγειων, 
που δεν χαρακτηρίζονται γεωθερμικό δυναμικό» (Β'1249). 

21. Την υπ’ αριθ. Φ16/6631/1989 κοινή υπουργική από¬ 
φαση «Προσδιορισμός κατώτατων και ανώτατων ορίων 
των αναγκαίων ποσοτήτων για την ορθολογική χρήση 
νερού στην άρδευση» (Β'428). 

22. Την υπ’ αριθ. Δ11/Φ16/8500/1991 κοινή υπουργική 
απόφαση «Προσδιορισμός κατώτατων και ανώτατων 
ορίων των αναγκαίων ποσοτήτων για την ορθολογική 
χρήση νερού στην ύδρευση» (ΒΊ74). 

23. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα Κυβερνητικά όργανα, όπως 
τέθηκε σε ισχύ με το άρθρο πρώτο του Π.Δ. 63/2005 
«Κωδικοποίηση της νομοθεσίας για την Κυβέρνηση και 
τα Κυβερνητικά όργανα» (Α'98). 

24. Την υπ’ αριθ. 322/2013 κοινή υπουργική απόφα¬ 
ση «Οργάνωση της Ειδικής Γραμματείας Υδάτων του 
Υπουργείου Περιβάλλοντος Ενέργειας και Κλιματικής 
Αλλαγής» (Β'679). 

25. Την υπ’ αριθ. οικ. 706/2010 απόφαση της Εθνικής 
Επιτροπής Υδάτων «Καθορισμός των λεκανών απορροής 
ποταμών της χώρας και ορισμού των αρμόδιων Περιφε¬ 
ρειών για τη διαχείριση και προστασία τους» (ΒΊ383), 
όπως τροποποιήθηκε και ισχύει. 

26. Τις διατάξεις του άρθρου 6 του π.δ.189/2009 «Κα¬ 
θορισμός και ανακατανομή των αρμοδιοτήτων των 
Υπουργείων» (Α'221). 

27. Τις διατάξεις του άρθρου 2 (παρ. 4) του π.δ. 24/2010 
«Ανακαθορισμός των αρμοδιοτήτων των Υπουργείων και 
τροποποίηση του π.δ. 189/2009» (Α'56). 

28. Τ ις διατάξεις του άρθρου 1 του π.δ. 85/2012 «Ίδρυση 
και μετονομασία Υπουργείων, μεταφορά και κατάργηση 
υπηρεσιών» (ΑΊ41), όπως ισχύει. 

29. Το π.δ. 46/2014 « Διορισμός Αναπληρωτών Υπουρ¬ 
γών» (Α'79) και το π.δ. 89/2014 «Διορισμός Υπουργών, 
Αναπληρωτών Υπουργών και Υφυπουργών» (ΑΊ34). 

30. Την υπ’ αριθ. Υ490/2014 απόφαση του Πρωθυ¬ 
πουργού, «Καθορισμός αρμοδιοτήτων του Αναπληρωτή 
Υπουργού Εσωτερικών, Θεόφιλου Λεονταρίδη. 


31. Την υπ’ αριθ. 436/2014 απόφαση του Πρωθυπουργού 
«Καθορισμός Αρμοδιοτήτων του Αναπληρωτή Υπουργού 
Περιβάλλοντος, Ενέργειας και Κλιματικής Αλλαγής, Νι¬ 
κολάου Ταγαρά» (Β'831), όπως ισχύει. 

32. Την υπ’ αριθ. 41620/2012 απόφαση του Πρωθυ¬ 
πουργού και του Υπουργού ΠΕΚΑ, «περί διορισμού του 
κου Κων/νου Τριάντη στη θέση του Ειδικού Γραμματέα 
Υδάτων του ΥΠΕΚΑ» (Υ.Ο.Δ.Δ. 433). 

33. Την υπ’ αριθ. 20237/2014 απόφαση του Υπουργού 
Π.ΕΚ.Α. «Εξουσιοδότηση υπογραφής «Με εντολή Υπουρ¬ 
γού» του Υπουργού Περιβάλλοντος Ενέργειας και Κλιμα¬ 
τικής Αλλαγής στους Γ ενικούς και Ειδικούς Γ ραμματείς 
καθώς και στους Προϊσταμένους των Γ ενικών Διευθύν¬ 
σεων, Διευθύνσεων και Τμημάτων του Υπουργείου Περι¬ 
βάλλοντος Ενέργειας και Κλιματικής Αλλαγής» (Β' 956). 

34. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Αρθρο 1 

Πεδίο εφαρμογής 

1. Οι διατάξεις της απόφασης αυτής εφαρμόζονται: 

α) στα νέα και υφιστάμενα κατά την έναρξη ισχύος 

της παρούσας, έργα αξιοποίησης των υδατικών πόρων, 
όπως αυτά περιγράφονται στις παραγράφους 2 (υπο- 
παράγραφοι 2.1, 2.2. και 2.3.), 3 και 4 του άρθρου 2, τα 
οποία εξυπηρετούν τις χρήσεις που αναφέρονται στο 
παράρτημα I, 

β) στις νέες και υφιστάμενες κατά την έναρξη ισχύος 
της παρούσας, χρήσεις των υδάτων όπως αυτές περι- 
γράφονται στην παράγραφο 1 του άρθρου 2, ανεξάρ¬ 
τητα αν τα σημεία υδροληψίας είναι ιδιωτικά, δημόσια 
ή δημοτικά, 

2. Δεν απαιτείται άδεια εκτέλεσης έργου αξιοποίησης 
υδατικών πόρων ή/και χρήσης ύδατος και κατά συνέπεια 
δεν εφαρμόζονται οι σχετικές διατάξεις της παρούσας 
απόφασης: 

α) Στα ανενεργό σημεία υδροληψίας, δηλαδή σημεία 
υδροληψίας τα οποία δεν χρησιμοποιούνται αλλά οι 
ιδιοκτήτες τους επιθυμούν να τα διατηρήσουν για ενδε¬ 
χόμενη μελλοντική χρήση ή ως διακοσμητικά στοιχεία, 
όπως παλιά πέτρινα πηγάδια σε αυλές σπιτιών, Για τα 
ανενεργό σημεία υδροληψίας πρέπει να τηρούνται οι 
υποχρεώσεις εγγραφής τους στο Ε.Μ.Σ.Υ. σύμφωνα με 
την παράγραφο 3 του άρθρου 1 της υπ’ αριθ. 145026/2014 
κοινής υπουργικής απόφασης, όπως ισχύει καθώς και οι 
υποχρεώσεις σφράγισης ή καταστροφής τους σύμφω¬ 
να με την παράγραφο 2 του άρθρου 11 της παρούσας 
απόφασης. 

Σε περίπτωση που πρόκειται να χρησιμοποιηθούν, 
έστω και περιοδικά, θα πρέπει να εκδοθεί άδεια χρή¬ 
σης ύδατος σύμφωνα με τις σχετικές προβλέψεις των 
άρθρων 4, 5 και 6 της παρούσας απόφασης. 

β) Στις υδρογεωτρήσεις για ερευνητικούς σκοπούς, 
δηλαδή αυτές που διενεργούνται από ανώτατα εκπαι¬ 
δευτικά ιδρύματα της τριτοβάθμιας εκπαίδευσης, ερευ¬ 
νητικά κέντρα και ινστιτούτα ή άλλο δημόσιο φορέα, 
στο πλαίσιο εγκεκριμένων ερευνητικών προγραμμάτων. 
Γ ια την πραγματοποίηση των γεωτρήσεων αυτών αρκεί 
ο ενδιαφερόμενος φορέας να υποβάλλει στην αρμόδια 
Διεύθυνση Υδάτων της Αποκεντρωμένης Διοίκησης, πριν 
από την έναρξη των εργασιών, αντίγραφο του εγκεκρι¬ 
μένου ερευνητικού προγράμματος. Τα αποτελέσματα 

των ερευνητικών προγραμμάτων αποστέλλονται στην 
αρμόδια Διεύθυνση Υδάτων. 

Σε περίπτωση που τα ύδατα από την εν λόγω υδρο- 
γεώτρηση πρόκειται να χρησιμοποιηθούν, η υδρογεώ- 
τρηση υπάγεται στο καθεστώς αδειοδότησης της πα¬ 
ρούσας απόφασης. Σε αντίθετη περίπτωση, ο υπεύθυνος 
φορέας υποχρεούταί: αα) να την εγγράφει στο Ε.Μ.Σ.Υ. 
ως ανενεργό σημείο υδροληψίας, ββ) να τη σφραγίσει 
ή να την καταστρέφει σύμφωνα με τις διατάξεις της 
παρ. 2 του άρθρου 11 της παρούσας και γγ) να αποκατα- 
στήσει την περιοχή και τον περιβάλλοντα χώρο αυτής. 

γ) Στα έργα άντλησης υδάτων από υπόγεια κτιρίων 
για τη διασφάλιση της ευστάθειας ή/και θεμελίωσης 
των κτιρίων, με την προϋπόθεση ότι δεν πραγματοποι¬ 
είται χρήση ύδατος και έχει χορηγηθεί η σχετική άδεια 
από την αρμόδια υπηρεσία δόμησης καθώς και οι άδειες 
σύνδεσης με αποχετευτικά δίκτυα ακαθάρτων και όμ¬ 
βριων. Σε περίπτωση που δεν διασφαλιστούν οι ανω¬ 
τέρω προϋποθέσεις απαιτείται άδεια χρήσης ύδατος. 

δ) Στα έργα, τις εγκαταστάσεις και τις δραστηρι¬ 
ότητες διαχείρισης και επεξεργασίας λυμάτων για 
την πραγματοποίηση και τη λειτουργία των οποίων 
εφαρμόζονται οι ειδικότερες διατάξεις της υπ’ αριθ. 
5673/400/1997 κοινής υπουργικής απόφασης (ΒΊ92), 
όπως ισχύει. 

ε) Στα ενεργειακά συστήματα θέρμανσης ή ψύξης 
χώρων μέσω της εκμετάλλευσης της θερμότητας των 
γεωλογικών σχηματισμών και της χρήσης των επιφα¬ 
νειακών και υπόγειων νερών που δεν χαρακτηρίζονται 
γεωθερμικό δυναμικό, με την προϋπόθεση ότι, στην 
άδεια εγκατάστασης των εν λόγω συστημάτων που 
χορηγείται σύμφωνα με τις απαιτήσεις της Υ.Α. Δ9Β,Δ/ 
Φ166/οικ13068/ΓΔΦΠ2488/2009 (Β' 1249), προβλέπεται 
η υποχρέωση πλήρους επαναφοράς του συνόλου της 
ποσότητας αλλά και της ποιότητας των χρησιμοποιη- 
θέντων υδάτων στον αρχικό αποδέκτη. 

Οι ανωτέρω άδειες κοινοποιούνται υποχρεωτικά από 
την ανωτέρω αδειοδοτούσα αρχή προς την αρμόδια 
Διεύθυνση Υδάτων της Αποκεντρωμένης Διοίκησης για 
την εγγραφή τους στο Ε.Μ.Σ.Υ. καθώς και στους οικείους 
ΟΤΑ. Η αρμόδια Διεύθυνση Υδάτων και οι οικείοι ΟΤΑ 
διατηρούν το δικαίωμα αα) της παρακολούθησης των 
εργασιών και του ελέγχου των όρων και των τεχνικών 
προδιαγραφών των γεωτρήσεων που αναγράφονται 
στις εν λόγω άδειες όπως τη γεωλογική τομή, το βάθος 
γεώτρησης, την τοποθέτηση υδρομετρητή και θερμο¬ 
μέτρου στην έξοδο και είσοδο για επαναδιάθεση του 
ύδατος στον αρχικό αποδέκτη, στο στόμιο κάθε γεώ¬ 
τρησης και ββ) της διαπίστωσης για την ύπαρξη ή όχι 
παράνομης χρήσης ύδατος που δεν αναγράφεται στην 
αρχική άδεια εγκατάστασης. 

Σε περίπτωση κατά την οποία δεν επιστρέφεται η 
ίδια ποσότητα ύδατος ή διαφοροποιείται η ποιότητά 
του, εκτός από τη μεταβολή της θερμοκρασίας του, 
απαιτείται η χορήγηση άδειας χρήσης νερού σύμφωνα 
με τις σχετικές προβλέψεις της παρούσας απόφασης. 

στ) Στις επισκευές ή αντικαταστάσεις υφισταμένων 
δικτύων όπως αρδευτικά, υδρευτικά, αποχετευτικά ακα¬ 
θάρτων και όμβριων, αποστραγγιστικά και τηλεθέρμαν- 
σης, χωρίς αλλαγή της όδευσης ή/και χωρίς επέκταση 
του δικτύου. Πριν την εκτέλεση των ανωτέρω εργασιών 
ο ενδιαφερόμενος φορέας υποχρεούταί να υποβάλλει 


στην αρμόδια Διεύθυνση Υδάτων της Αποκεντρωμένης 
Διοίκησης: 

(αα) υπεύθυνη δήλωση ή βεβαίωση ότι συντρέχουν οι 
ανωτέρω προϋποθέσεις και 
(ββ) συνοπτική τεχνική έκθεση των εργασιών 
Σε περίπτωση που δεν διασφαλιστούν οι ανωτέρω 
προϋποθέσεις απαιτείται άδεια χρήσης ύδατος. 

ζ) Στα εντός σχεδίων πόλεων και οικιστικών περιοχών 
νέα και υφιστάμενα δίκτυα ύδρευσης, τηλεθέρμανσης, 
αποχετευτικά δίκτυα ακαθάρτων και όμβριων υδάτων. 
Στην περίπτωση αυτή ο ενδιαφερόμενος φορέας οφεί¬ 
λει να κοινοποιεί στην αρμόδια Διεύθυνση Υδάτων της 
Αποκεντρωμένης Διοίκησης, συνοπτική τεχνική έκθεση 
που περιλαμβάνει τα χαρακτηριστικά του δικτύου και 
συνοδεύεται από σχετικό τοπογραφικό διάγραμμα κα¬ 
τάλληλης κλίμακας. 

η) Στη χρήση των επιφανειακών υδάτων για αναψυχή, 
όπως περιγράφεται στην ενότητα 5 του παραρτήματος 
I, με την προϋπόθεση ότι για τη χρήση αυτή δεν απαι¬ 
τείται υδροληψία και δεν επέρχεται τροποποίηση του 
υδάτινου σώματος και των χαρακτηριστικών του (υδρο- 
μορφολογική επέμβαση). Για την πραγματοποίηση της 
εν λόγω χρήσης, κατά το στάδιο της Περιβαλλοντικής 
αδειοδότησης του έργου ή της δραστηριότητας, εφόσον 
αυτή προβλέπεται στην κείμενη νομοθεσία, απαιτείται 
προηγούμενη γνώμη της αρμόδιας Διεύθυνσης Υδάτων 
της Αποκεντρωμένης Διοίκησης, με την οποία διασφα¬ 
λίζεται ότι αα) συντρέχουν οι ανωτέρω προϋποθέσεις 
και ββ) το έργο ή η δραστηριότητα είναι συμβατό με το 
οικείο Σχέδιο Διαχείρισης Περιοχής Λεκανών Απορροής 
Ποταμών. 

Σε περίπτωση που δεν απαιτείται περιβαλλοντική 
άδεια, σύμφωνα με την κείμενη νομοθεσία, για την 
πραγματοποίηση της ανωτέρω χρήσης ο ενδιαφερό¬ 
μενος φορέας υποχρεούταί να υποβάλλει στην αρμό¬ 
δια Διεύθυνση Υδάτων της Αποκεντρωμένης Διοίκησης 
υπεύθυνη δήλωση ότι συντρέχουν οι ανωτέρω προϋ¬ 
ποθέσεις. 

θ) Στη χρήση παράκτιων υδάτων για υδατοκαλλιέρ¬ 
γειες, ιχθυοκαλλιέργειες ή για άλλες χρήσεις με την 
προϋπόθεση ότι, κατά το στάδιο της Περιβαλλοντικής 
αδειοδότησης του έργου ή της δραστηριότητας, έχει 
προηγηθεί γνωμοδότηση της αρμόδιας Διεύθυνσης 
Υδάτων της Αποκεντρωμένης Διοίκησης, με την οποία 
διασφαλίζεται αα) η συμβατότητα του έργου ή της δρα¬ 
στηριότητας με το οικείο Σχέδιο Διαχείρισης Περιοχής 
Λεκανών Απορροής Ποταμών και ββ) η υποχρέωση του 
ενδιαφερομένου φορέα να κοινοποιεί στις αρμόδιες 
Διευθύνσεις Υδάτων της Αποκεντρωμένης Διοίκησης 
τα προβλεπόμενα από την κείμενη νομοθεσία αποτε¬ 
λέσματα παρακολούθησης των υδάτων. 

ι) Στις εργασίες συντήρησης - καθαρισμού υδατορεμά- 
των καθώς και στις ήπιες παρεμβάσεις για τη διευθέτη¬ 
σή τους, όπως εργασίες σταθεροποίησης των πρανών 
τους χωρίς μεταβολή της δίαιτας του υδατορέματος, 
καθαρισμού της κοίτης από συσσωρευμένα φερτά υλι¬ 
κά καθώς και για τη διασφάλιση της διατήρησης της 
παροχετευτικής τους ικανότητας. Πριν την έναρξη των 
ανωτέρω εργασιών ο ενδιαφερόμενος φορέας υποχρε- 
ούται να υποβάλλει στην αρμόδια Διεύθυνση Υδάτων 
της Αποκεντρωμένης Διοίκησης: 

(αα) υπεύθυνη δήλωση ή βεβαίωση ότι συντρέχουν οι 
ανωτέρω προϋποθέσεις και 

(ββ) συνοπτική τεχνική έκθεση των εργασιών συνο- 
δευόμενη από σχετικό τοπογραφικό διάγραμμα ή χάρτη 
κατάλληλης κλίμακας, 

ια) Στις υδροληψίες που εξυπηρετούν ανάγκες των 
Δασικών Υπηρεσιών μέσα σε δασικές και αναδασωτέες 
περιοχές, όπως υδρογεωτρήσεις για δασοπυρόσβεση, 
καθώς και έργα συλλογής και αποθήκευσης όμβριων 
υδάτων (ομβριοδεξαμενές) για δασοπυρόσβεση, άρ¬ 
δευση/πότισμα των δασικών φυτωρίων ή δενδρυλλί¬ 
ων αναδάσωσης και πότισμα της άγριας πανίδας και 
των θηραμάτων. Στις περιπτώσεις αυτές οι ανωτέρω 
υπηρεσίες υποχρεούνται να υποβάλλουν στην αρμόδια 
Διεύθυνση Υδάτων της Αποκεντρωμένης Διοίκησης: 

(αα) έγγραφη βεβαίωση ότι συντρέχουν οι ανωτέρω 
προϋποθέσεις 

(ββ) σε περίπτωση νέων έργων, συνοπτική τεχνική έκ¬ 
θεση των εργασιών η οποία περιλαμβάνει και τα χωρικά 
δεδομένα και τα τεχνικά χαρακτηριστικά του σημείου 
υδροληψίας που περιγράφονται στο παράρτημα I της 
υπ’ αριθ. 145026/2014 κοινής υπουργικής απόφασης, 
όπως ισχύει. Η τεχνική έκθεση συνοδεύεται από το- 
πογραφικό διάγραμμα ή χάρτη κατάλληλης κλίμακας. 

Με βάση την ανωτέρω τεχνική έκθεση η αρμόδια 
Διεύθυνση Υδάτων της Αποκεντρωμένης Διοίκησης, 
προβαίνει αυτεπαγγέλτως στην εγγραφή των σημείων 
υδροληψίας στο Εθνικό Μητρώο Σημείων Υδροληψίας 
(Ε.Μ.Σ.Υ.) σύμφωνα με τις σχετικές προβλέψεις της ανω¬ 
τέρω κοινής υπουργικής απόφασης 

ιβ) Στις δεξαμενές η πλήρωση των οποίων γίνεται με 
νερό της βροχής από κτιριακές εγκαταστάσεις ή/και 
θερμοκήπια αλλά και με μεταφορά νερού από αδειοδο- 
τημένα σημεία υδροληψίας, εφόσον ο όγκος τους δεν 
ξεπερνά τα 500 κ.μ . 

2.1. Σε περίπτωση που διαπιστώνεται ότι, για τα έργα 
και τις δραστηριότητες που περιγράφονται στην πα¬ 
ράγραφο 2, δεν πληρούνται οι προβλεπόμενες στην εν 
λόγω παράγραφο προϋποθέσεις για την εξαίρεσή τους 
από το καθεστώς αδειοδότησης της παρούσας απόφα¬ 
σης, επιβάλλονται, στον υπεύθυνο φορέα, τα πρόστιμα 
που προβλέπονται στο άρθρο 13 (παραγ. 1(δ), περιπ. αα). 

Αρθρο 2 

Καθορισμός χρήσεων ύδατος και έργων αξιοποίησης 
υδατικών πόρων για τα οποία απαιτείται άδεια - Συ- 
σχέτιση με την περιβαλλοντική αδειοδότηση 

1. Οι χρήσεις ύδατος για τις οποίες απαιτείται η έκδο¬ 
ση άδειας χρήσης είναι κυρίως η ύδρευση, η αγροτική 
χρήση, η βιομηχανική χρήση, η ενεργειακή χρήση και η 
χρήση για αναψυχή, σύμφωνα με την παράγραφο 1 του 
άρθρου 10 του ν.3199/2003, όπως ισχύει. Οι ανωτέρω 
χρήσεις μπορεί να αφορούν σε επιφανειακά ή υπόγεια 
ύδατα, τόσο ως απλές χρήσεις όσο και όταν έπονται 
έργου αξιοποίησης υδατικών πόρων. Οι χρήσεις ύδατος 
αναφέρονται ενδεικτικά ανά κατηγορία στο παράρτημα I. 

2. Για τα έργα και τις δραστηριότητες αξιοποίησης 
υδατικών πόρων που αφορούν σε απολήψεις από επι¬ 
φανειακά και υπόγεια ύδατα και περιλαμβάνονται στις 
κατηγορίες Α (υποκατηγορίες Α1 και Α2) και Β, κατά 
περίπτωση, του Παραρτήματος II (Ομάδα 2η «Υδραυλικά 
έργα») της υπ’ αριθ. 1958/2012 υπουργικής απόφασης, 
όπως ισχύει, εφαρμόζονται ανάλογα με την κατηγορία 
τους, τα ακόλουθα: 


2.1. Για τα νέα έργα και δραστηριότητες της κατη¬ 
γορίας Α: 

Γ ια την εκτέλεση έργων και δραστηριοτήτων αξιοποί¬ 
ησης υδατικών πόρων που υπάγονται στην κατηγορία Α 
(υποκατηγορία Α1 και Α2), οι όροι και οι απαιτήσεις που 
προβλέπονται ενδεικτικά στο Παράρτημα VI, ενσωματώ¬ 
νονται στην προβλεπόμενη από την κείμενη νομοθεσία 
Απόφαση Έγκρισης Περιβαλλοντικών Όρων (Α.Ε.Π.Ο.), 
κατά το μέρος που δεν καλύπτονται από αυτήν, με την 
επιφύλαξη της υποπαραγράφου 2.1.1. 

Η άδεια χρήσης ύδατος εκδίδεται μετά την έκδοση 
της Α.Ε.Π.Ο. και εφόσον έχουν ολοκληρωθεί οι εργασί¬ 
ες εκτέλεσης του έργου αξιοποίησης υδατικών πόρων. 

Γ ια την έκδοση της Α.Ε.Π.Ο. απαιτείται προηγούμενη 
γνώμη της αρμόδιας Διεύθυνσης Υδάτων της Αποκε¬ 
ντρωμένης Διοίκησης, η οποία περιλαμβάνει τους όρους 
και τις απαιτήσεις του παραρτήματος VI καθώς και 
όρους που αναλόγως αναφέρονται: 

α) Σε περίπτωση έργων και δραστηριοτήτων τα οποία 
αφορούν σε απολήψεις υδάτων από περιοχές χωρίς 
εγκεκριμένο Σχέδιο Διαχείρισης Περιοχής Λεκανών 
Απορροής Ποταμών οι όροι αναφέρονται στη συμβα¬ 
τότητα του έργου ή της δραστηριότητας με τη γενικό¬ 
τερη πολιτική διαχείρισης των υδάτων της περιοχής στο 
πλαίσιο επίτευξης των περιβαλλοντικών στόχων του 
άρθρου 4 του π.δ.51/2007 καθώς και με τυχόν κανονιστι¬ 
κές διατάξεις που ορίζουν ειδικό καθεστώς προστασίας 
των υδάτων της περιοχής 

β) Σε περίπτωση έργων και δραστηριοτήτων τα οποία 
αφορούν σε απολήψεις υδάτων από περιοχές με εγκε¬ 
κριμένο Σχέδιο Διαχείρισης Περιοχής Λεκανών Απορρο¬ 
ής Ποταμών, οι όροι αναφέρονται στη συμβατότητα του 
έργου ή της δραστηριότητας με το Σχέδιο Διαχείρισης 
Λεκανών Απορροής Ποταμών της περιοχής και με τις 
κανονιστικές πράξεις επιβολής μέτρων και περιορισμών 
που τυχόν έχουν εκδοθεί κατ' εφαρμογή του άρθρου 5 
(παρ. 6) και του άρθρου 11 (παρ. 3) του ν.3199/2003, όπως 
ισχύει καθώς και με νομοθετήματα που τυχόν ορίζουν 
ειδικό καθεστώς προστασίας των υδάτων της περιοχής. 

2.1.1. Όταν για ένα έργο ή δραστηριότητα της υπο¬ 
κατηγορίας Α1, λόγω της φύσης του δεν είναι δυνατόν 
να προσδιορισθούν επακριβώς οι τεχνικές προδιαγρα¬ 
φές του υδροληπτικού έργου και κατά συνέπεια είναι 
πρακτικά ανέφικτη η ενσωμάτωση στην Α.Ε.Π.Ο των 
απαιτήσεων για την εκτέλεση έργου αξιοποίησης υδα¬ 
τικών πόρων σύμφωνα με την παράγραφο 2.1, απαιτείται 
άδεια εκτέλεσης έργου αξιοποίησης υδατικών πόρων 
και άδεια χρήσης ύδατος. 

2.2. Γ ια τα νέα έργα και δραστηριότητες της κατη¬ 
γορίας Β: 

Για την εκτέλεση έργων και δραστηριοτήτων αξιοποί¬ 
ησης υδατικών πόρων που υπάγονται στην κατηγορία 
Β, οι όροι και οι απαιτήσεις που προβλέπονται στο 
Παράρτημα VI ενσωματώνονται, κατά το μέρος που δεν 
καλύπτονται, στις προβλεπόμενες από την κείμενη νο¬ 
μοθεσία Πρότυπες Περιβαλλοντικές Δεσμεύσεις (Π.Π.Δ.). 

Η άδεια χρήσης ύδατος εκδίδεται μετά την υπαγωγή 
των εν λόγω έργων και δραστηριοτήτων σε Π.Π.Δ και 
εφόσον έχουν ολοκληρωθεί οι εργασίες εκτέλεσης του 
έργου αξιοποίησης υδατικών πόρων. 

2.2.1. Σε περίπτωση που τα έργα και οι δραστηριότητες 
της κατηγορίας αυτής αφορούν σε απολήψεις από επι¬ 
φανειακά και υπόγεια ύδατα περιοχών με εγκεκριμένο 

Σχέδιο Διαχείρισης Λεκανών Απορροής Ποταμών, τα 
έργα αυτά και οι δραστηριότητες απαλλάσσονται από 
την υπαγωγή τους σε Π.Π.Δ. Για την πραγματοποίησή 
τους απαιτείται ενιαία άδεια εκτέλεσης έργου αξιοποί¬ 
ησης υδατικών πόρων και χρήσης ύδατος, σύμφωνα με 
τις προϋποθέσεις της παραγράφου 5 του άρθρου 6. 

2.3. Γ ια τα υφιστάμενα έργα και δραστηριότητες αξι¬ 
οποίησης υδατικών πόρων που περιλαμβάνονται στις 
κατηγορίας Α και Β και αφορούν σε απολήψεις από 
επιφανειακά και υπόγεια ύδατα περιοχών με εγκεκρι¬ 
μένο Σχέδιο Διαχείρισης Λεκανών Απορροής Ποταμών, 
ισχύουν ανά κατηγορία τα εξής: 
α) Ως προς την κατηγορία Α: 

Γ ια τα έργα και τις δραστηριότητες της κατηγορί¬ 
ας αυτής απαιτείται άδεια χρήσης ύδατος η οποία 
εκδίδεται χωρίς να προαπαιτείται η έκδοση Α.Ε.Π.Ο. 
και εφόσον προηγουμένως διενεργηθεί έλεγχος του 
υφιστάμενου έργου αξιοποίησης υδατικών πόρων. Σε 
περίπτωση που υπάρχει αίτημα για εκσυγχρονισμό, επέ¬ 
κταση, βελτίωση ή τροποποίηση των εν λόγω έργων 
και δραστηριοτήτων σύμφωνα με τα άρθρα 5 και 6 του 
ν.4014/2011, όπως ισχύει, με συνέπεια την αλλαγή των 
τεχνικών χαρακτηριστικών του έργου, εφαρμόζονται 
αναλόγως οι διατάξεις των υποπαραγράφων 2.1. και 2.1.1. 
της παραγράφου 2 της παρούσας απόφασης, 
β) Ως προς την κατηγορία Β: 

Γ ια τα έργα και δραστηριότητες της κατηγορίας αυ¬ 
τής απαιτείται η έκδοση άδειας χρήσης ύδατος χωρίς 
να προαπαιτείται η υπαγωγή σε Π.Π.Δ. Πριν τη χορήγη¬ 
ση της άδειας είναι δυνατόν να διενεργείται έλεγχος 
του έργου αξιοποίησης υδατικών πόρων. Σε περίπτωση 
που για τα έργα αυτά υπάρχει αίτημα για επέκταση, 
βελτίωση ή τροποποίησή τους, με συνέπεια την αλλαγή 
των τεχνικών χαρακτηριστικών του έργου, απαιτείται η 
έκδοση ενιαίας άδειας εκτέλεσης έργου αξιοποίησης 
υδατικών πόρων και χρήσης ύδατος, σύμφωνα με τις 
προβλέψεις της υποπαραγράφου 2.2.1. της παραγράφου 
2 της παρούσας απόφασης. 

2.3.1. Γ ια υφιστάμενα έργα και δραστηριότητες αξιο¬ 
ποίησης υδατικών πόρων των κατηγοριών Α και Β που 
αφορούν σε απολήψεις από επιφανειακά και υπόγεια 
ύδατα περιοχών χωρίς εγκεκριμένο Σχέδιο Διαχείρισης 
Περιοχής Λεκανών Απορροής Ποταμών, απαιτείται η 
έκδοση άδειας χρήσης ύδατος σύμφωνα με τις σχετικές 
προβλέψεις της παρούσας απόφασης, εφόσον προη¬ 
γουμένως διενεργηθεί έλεγχος του υφιστάμενου έργου 
αξιοποίησης υδατικών πόρων. 

Όταν πρόκειται για αίτημα εκσυγχρονισμού, επέκτα¬ 
σης, βελτίωσης ή τροποποίησης των ανωτέρω έργων 
και δραστηριοτήτων με συνέπεια την αλλαγή των τε¬ 
χνικών χαρακτηριστικών του έργου, εφαρμόζονται κατά 
περίπτωση οι διατάξεις των υποπαραγράφων 2.1. (α) και 
2.2. της παραγράφου 2 της παρούσας απόφασης. 

3. Γ ια τα έργα και δραστηριότητες που αφορούν σε 
απολήψεις από επιφανειακά και υπόγεια ύδατα για την 
εξυπηρέτηση των χρήσεων του παραρτήματος I και δεν 
περιλαμβάνονται στις κατηγορίες Α ή Β του Παραρτή¬ 
ματος II της υπ’ αριθ. 1958/2012 υπουργικής απόφασης, 
όπως ισχύει, εφαρμόζονται τα ακόλουθα: 

α) σε περίπτωση νέων έργων και δραστηριοτήτων, 
απαιτείται η έκδοση άδειας εκτέλεσης έργου αξιοποίη¬ 
σης υδατικών πόρων και χρήσης ύδατος σύμφωνα με τις 
ειδικότερες προβλέψεις της παραγράφου 5 του άρθρου 
6 της παρούσας και 


β) σε περίπτωση υφιστάμενων έργων και δραστηρι¬ 
οτήτων απαιτείται μόνο άδεια χρήσης ύδατος, με την 
προϋπόθεση ότι δεν υπάρχει αίτημα επέκτασης ή τρο¬ 
ποποίησης του έργου με συνέπεια την ποσοτική μετα¬ 
βολή ή την αλλαγή χρήσης της απολήψιμης ποσότητας 
ύδατος ή την αλλαγή των τεχνικών χαρακτηριστικών 
του έργου. Αν υπάρχει τέτοιο αίτημα εφαρμόζεται το 
ανωτέρω εδάφιο (α). Πριν τη χορήγηση της άδειας είναι 
δυνατόν να διενεργείται έλεγχος του έργου αξιοποίη¬ 
σης υδατικών πόρων. 

4. Για τα έργα και δραστηριότητες της 2ης Ομάδας 
(Υδραυλικά έργα) του Παραρτήματος II της υπ’ αριθ. 
1958/2012 υπουργικής απόφασης, όπως ισχύει, που αφο¬ 
ρούν σε χρήσεις του παραρτήματος I και είναι συνοδό 
έργα και δραστηριότητες δηλαδή εξυπηρετούν έργα και 
δραστηριότητες των κατηγοριών Α και Β των υπόλοι¬ 
πων Ομάδων του ανωτέρω Παραρτήματος II, ισχύουν 
αναλόγως οι διατάξεις του παρόντος άρθρου. 

Αρθρο 3 

Αδειοδοτούσα αρχή- Προσδιορισμός των δικαιούχων 
αδειών χρήσης ύδατος ή/και εκτέλεσης έργων 
αξιοποίησης υδατικών πόρων 

1. Οι άδειες εκτέλεσης έργων αξιοποίησης υδατικών 
πόρων ή/και χρήσης ύδατος, εκδίδονται από τον Γ ενι¬ 
κό Γραμματέα της Αποκεντρωμένης Διοίκησης στην 
αρμοδιότητα του οποίου υπάγεται η λεκάνη απορροής 
ποταμού όπου βρίσκεται το σημείο υδροληψίας, σύμ¬ 
φωνα με την υπ’ αριθ. 706/2010 Απόφαση της Εθνικής 
Επιτροπής Υδάτων που έχει εκδοθεί σε εφαρμογή της 
παρ. 3 του άρθρου 5 του ν.3199/2003, όπως ισχύει, μετά 
από εισήγηση της αρμόδιας Διεύθυνσης Υδάτων της 
Αποκεντρωμένης Διοίκησης. 

1.1. Στις περιπτώσεις συναρμοδιότητας Αποκεντρωμέ¬ 
νων Διοικήσεων επί κοινής λεκάνης απορροής ποταμού, 
η άδεια εκτέλεσης έργου αξιοποίησης υδατικών πόρων 
ή/και χρήσης ύδατος εκδίδεται από το Γ ενικό Γ ραμ- 
ματέα της Αποκεντρωμένης Διοίκησης, στα διοικητικά 
όρια της οποίας υπάγεται το σημείο υδροληψίας, μετά 
από σύμφωνη γνώμη των συναρμόδιων Διευθύνσεων 
Υδάτων των λοιπών Αποκεντρωμένων Διοικήσεων. Με 
κοινές αποφάσεις των Γενικών Γραμματέων των συ¬ 
ναρμόδιων Αποκεντρωμένων Διοικήσεων καθορίζεται 
λεπτομερέστερα ο τρόπος συνεργασίας τους. 

1.2. Στις περιπτώσεις που το σημείο υδροληψίας χω- 
ροθετείται σε λεκάνη απορροής ποταμού διαφορετική 
από αυτή στην οποία υπάγεται το υπόγειο υδατικό σύ¬ 
στημα άντλησης, η άδεια εκτέλεσης έργου αξιοποίησης 
υδατικών πόρων ή/και χρήσης ύδατος εκδίδεται από το 
Γ ενικό Γ ραμματέα της Αποκεντρωμένης Διοίκησης στην 
αρμοδιότητα του οποίου υπάγεται η λεκάνη απορροής 
ποταμού όπου βρίσκεται το σημείο υδροληψίας, μετά 
από σύμφωνη γνώμη της αρμόδιας Αποκεντρωμένης 
Διοίκησης στην οποία υπάγεται το υπόγειο υδατικό σύ¬ 
στημα άντλησης του ύδατος. Με κοινές αποφάσεις των 
Γ ενικών Γ ραμματέων των συναρμόδιων Αποκεντρωμέ¬ 
νων Διοικήσεων καθορίζεται λεπτομερέστερα ο τρόπος 
συνεργασίας τους. 

2. Δικαιούχοι για τις άδειες εκτέλεσης έργου αξιο¬ 
ποίησης υδατικών πόρων ή/και χρήσης ύδατος, είναι τα 
φυσικά ή νομικά πρόσωπα ιδιωτικού ή δημοσίου δικαίου 
που εμπίπτουν κατά περίπτωση στις διατάξεις της πα¬ 
ρούσας παραγράφου ως εξής: 

2.1. Όταν πρόκειται για υδροληψία από δημόσιο, δημο¬ 
τικό ή εποπτευόμενο από δημόσιο φορέα συλλογικό δί¬ 
κτυο, η άδεια χορηγείται για συγκεκριμένες χρήσεις στο 
δημόσιο φορέα/ το Δήμο ή τον εποπτευόμενο Φορέα για 
λογαριασμό των χρηστών, ο οποίος και αναλαμβάνει: 

α) την τήρηση ηλεκτρονικού μητρώου χρηστών και 
τον επιμερισμό του ύδατος στους χρήστες και 

β) τη διατύπωση κατευθυντήριων οδηγιών και κα¬ 
νόνων ορθής χρήσης στο πλαίσιο τήρησης των όρων 
της άδειας χρήσης και των απαιτήσεων της παρούσας 
απόφασης. 

Σε περίπτωση που η υδροληψία πρόκειται να γίνει για 
άλλη χρήση εκτός των αναφερόμενων στην ανωτέρω 
άδεια, ο ως άνω αρμόδιος φορέας μπορεί να αρνηθεί 
αιτιολογημένα ή να αποδεχθεί το σχετικό αίτημα. Στην 
περίπτωση αποδοχής του αιτήματος η άδεια χορηγεί¬ 
ται στον δημόσιο, δημοτικό ή εποπτευόμενο φορέα για 
λογαριασμό του αιτούντος. 

2.2. Όταν πρόκειται για υδροληψία για την κάλυψη 
αναγκών κοινής ωφέλειας, σύμφωνα με το άρθρο 11 
παράγραφος 1 του ν.3199/2003, όπως ισχύει, μέσω ιδι¬ 
ωτικών δικτύων ή ιδιωτικών μέσων, η άδεια χορηγείται 
στον οικείο ΟΤΑ ή σε άλλο αντίστοιχο δημόσιο φορέα 
για λογαριασμό όλων των χρηστών. 

2.2.1.0ι κύριοι ή κάτοχοι ιδιωτικών δικτύων ή ιδιωτικών 
μέσων υποχρεούνται μέσα σε τρεις (3) μήνες από την 
έναρξη ισχύος της παρούσας απόφασης, να παρέχουν 
στον ΟΤΑ, στα διοικητικά όρια του οποίου πραγμα¬ 
τοποιείται η χρήση ή/και η δραστηριότητα, ή σε αντί¬ 
στοιχο δημόσιο φορέα, στοιχεία σχετικά με τη χρήση 
του ύδατος, όπως στοιχεία υδροληψίας, μέση ετήσια 
ποσότητα χρήσης, στοιχεία μέσων μεταφοράς. Ο ΟΤΑ 
ή ο δημόσιος φορέας αφού διενεργήσει έλεγχο για την 
επαλήθευση των υποβληθέντων στοιχείων, αιτείται την 
άδεια χρήσης ύδατος. 

2.2.2. Ο οικείος ΟΤΑ ή ο δημόσιος φορέας επιμερίζει τη 
ποσότητα ύδατος στους χρήστες ανάλογα με τις πραγ¬ 
ματικές τους ανάγκες και διατυπώνει κατευθυντήριες 
οδηγίες και κανόνες ορθής χρήσης στο πλαίσιο τήρησης 
των όρων της άδειας χρήσης και των απαιτήσεων της 
παρούσας απόφασης. 

2.3. Όταν πρόκειται για υδροληψία από φυσικό ή νο¬ 
μικό πρόσωπο για την κάλυψη των ίδιων πραγματικών 
του αναγκών και το σημείο υδροληψίας βρίσκεται σε 
χώρο ιδιωτικής, δημόσιας ή δημοτικής ιδιοκτησίας, η 
άδεια χρήσης χορηγείται στο εν λόγω φυσικό ή νομικό 
πρόσωπο, με την ιδιότητά του ως φορέα εμπραγμάτου 
δικαιώματος (κυριότητα, επικαρπία ή δουλεία) ή ενο¬ 
χικού δικαιώματος (μίσθωση, παραχώρηση χρήσης) ή 
άλλου δικαιώματος και αναφέρεται τόσο στην περιοχή 
όπου βρίσκεται το σημείο υδροληψίας όσο και στην 
περιοχή που πραγματοποιείται η χρήση του ύδατος. 

2.4. Όταν πρόκειται για υδροληψία από περισσότερα 
του ενός φυσικά ή νομικά πρόσωπα, για την κάλυψη 
των πραγματικών τους αναγκών και το σημείο υδρολη¬ 
ψίας βρίσκεται σε ιδιωτικό, δημοτικό ή δημόσιο χώρο, 
υποβάλλεται κοινή αίτηση στην οποία αναγράφονται 
αναλυτικά τα στοιχεία των συνδικαιούχων χρηστών και 
η απολήψιμη ποσότητα ύδατος. Σε περίπτωση αδυνα¬ 
μίας υποβολής κοινής αίτησης, η αίτηση υποβάλλεται 
ατομικά με απλή αναφορά στην ύπαρξη και άλλων 
συνδικαιούχων χρηστών, οπότε η άδεια εκδίδεται στο 
όνομα του αιτούντος με το όρο τροποποίησής της σε 


περίπτωση εκδήλωσης ενδιαφέροντος από τους λοι¬ 
πούς συνδικαιούχους. 

3. Όταν πρόκειται για εκτέλεση έργων τεχνητού 
εμπλουτισμού με τη χρήση πηγαίων ή επιφανειακών 
υδάτων, για τη διατήρηση της δυναμικότητας του υπό¬ 
γειου υδροφόρου συστήματος με σκοπό την πρόληψη 
ή/και την αποκατάστασή του η άδεια χορηγείται στο 
δημόσιο, δημοτικό ή εποπτευόμενο από αυτούς φορέα 
που εκτελεί το έργο. 

Άρθρο 4 

Διαδικασία αδειοδότησης 

1. Για την έκδοση άδειας εκτέλεσης έργου αξιοποίη¬ 
σης υδατικών πόρων ή/και χρήσης ύδατος απαιτείται η 
υποβολή από τον ενδιαφερόμενο φακέλου εις τριπλούν 
(το πρωτότυπο σε έντυπη και ψηφιακή μορφή συνοδευ- 
όμενο από δύο αντίγραφα) στην αρμόδια υπηρεσία του 
κατά περίπτωση οικείου Ο.Τ.Α. σύμφωνα με τις σχετικές 
διατάξεις του ν.3852/2010, όπως ισχύει, στα διοικητι¬ 
κά όρια του οποίου υπάγεται το σημείο υδροληψίας, 
εφεξής υπηρεσία υποδοχής. Ο φάκελος περιλαμβάνει 
αίτηση με τα απαιτούμενα δικαιολογητικά που προ- 
βλέπονται κατά περίπτωση στο άρθρο 5. Η υπηρεσία 
υποδοχής οφείλει να διαθέτει στους ενδιαφερομένους 
την αίτηση σε έντυπη και ηλεκτρονική μορφή και να 
παρέχει την αναγκαία συνδρομή και τις πληροφορίες 
για την ορθή συμπλήρωσή της. 

2. Η υπηρεσία υποδοχής διενεργεί έλεγχο ως προς 
την τυπική πληρότητα του φακέλου, προκειμένου να 
διαπιστωθεί αν έχουν προσκομισθεί τα απαιτούμενα 
δικαιολογητικά σύμφωνα με την παράγραφο 1 καθώς και 
αν τα στοιχεία της αίτησης είναι πλήρη και επιπλέον: 
α) σε περίπτωση που υπηρεσία υποδοχής είναι ο ΟΤΑ 
Α' Βαθμού, εξετάζεται εάν οι ανάγκες σε νερό για την 
αιτούμενη χρήση, καλύπτονται ή μπορούν να καλυφθούν 
από δημόσιο ή δημοτικό δίκτυο παροχής υπηρεσιών 
ύδατος, και β) σε περίπτωση που υπηρεσία υποδοχής 
είναι ο ΟΤΑ Β' Βαθμού εξετάζεται αυτεπάγγελτα η δυ¬ 
νατότητα κάλυψης των αιτούμενων αναγκών από δη¬ 
μόσιο ή δημοτικό δίκτυο παροχής υπηρεσιών ύδατος. 
Σε περίπτωση που διαπιστώνεται κάλυψη ή δυνατότητα 
κάλυψης των αιτούμενων αναγκών από το ανωτέρω 
δίκτυο, εφαρμόζονται οι διατάξεις του άρθρου 8 της 
παρούσας απόφασης. 

2.1. Ο έλεγχος διενεργείται εντός δέκα (10) εργάσιμων 
ημερών από την ημέρα υποβολής του φακέλου. Κατά το 
διάστημα αυτό η υπηρεσία υποδοχής μπορεί να ζητά 
εγγράφως από τον ενδιαφερόμενο τυχόν διευκρινίσεις, 
καθώς και επιπλέον στοιχεία και δικαιολογητικά τεκμη¬ 
ριώνοντας το αίτημά της. Στην περίπτωση αυτή, μετά 
την προσκόμιση των αιτούμενων στοιχείων, η προθεσμία 
εξέτασης του φακέλου παρατείνεται για πέντε (5) επι¬ 
πλέον εργάσιμες ημέρες. Σε περίπτωση που διαπιστώ¬ 
νεται ότι ο φάκελος είναι προδήλως ελλιπής, η υπηρεσία 
επιστρέφει αμελλητί το φάκελο στον ενδιαφερόμενο με 
έγγραφη σχετική αιτιολόγηση. 

2.2. Η υπηρεσία υποδοχής διενεργεί τους αναγκαίους 
δειγματοληπτικούς ελέγχους σύμφωνα με την παράγρα¬ 
φο 3 του άρθρου 10 του ν.3230/2004 καθώς και τους, 
κατά την κρίση της, απαραίτητους επιτόπιους ελέγχους 
για τη διευκόλυνση του έργου της. Στην περίπτωση 
αυτή η ανωτέρω προθεσμία παρατείνεται για δέκα (10) 
ακόμα εργάσιμες ημέρες. 

2.3. Μετά την ολοκλήρωση του ελέγχου της τυπικής 
πληρότητας του φακέλου η υπηρεσία υποδοχής εντός 
(5) πέντε εργάσιμων ημερών συντάσσει συνοπτική 
έκθεση σχετικά με τις ενέργειές της κατ' εφαρμογή 
των παραγράφων 2, 2.1. και 2.2. και, αφού κρατήσει ένα 
αντίγραφο του φακέλου, αποστέλλει τον πρωτότυπο 
φάκελο σε έντυπη και ψηφιακή μορφή καθώς και το 
άλλο αντίγραφο του φακέλου μαζί με την έκθεσή της 
στην αρμόδια Διεύθυνση Υδάτων της Αποκεντρωμένης 
Διοίκησης. 

3. Η αρμόδια Διεύθυνση Υδάτων της Αποκεντρωμένης 
Διοίκησης, μετά την παραλαβή του φακέλου τον εξετά¬ 
ζει και αξιολογεί τη συμβατότητά του σε σχέση με α) 
το Σχέδιο Διαχείρισης της περιοχής λεκάνης απορροής 
ποταμού, β) τις κανονιστικές πράξεις επιβολής μέτρων 
και περιορισμών που τυχόν έχουν εκδοθεί κατ' εφαρ¬ 
μογή του άρθρου 5 (παρ. 6) και του άρθρου 11 (παρ. 3) 
του ν.3199/2003, όπως ισχύει, γ) τα νομοθετήματα που 
τυχόν ορίζουν ειδικό καθεστώς προστασίας των υδάτων 
της περιοχής και δ) τη γενικότερη πολιτική διαχείρισης 
των υδάτων της περιοχής στο πλαίσιο επίτευξης των 
περιβαλλοντικών στόχων του άρθρου 4 του π.δ.51/2007. 

3.1. Η ανωτέρω αξιολόγηση ολοκληρώνεται μέσα σε 
είκοσι (20) εργάσιμες ημέρες από την παραλαβή του 
φακέλου. Κατά το διάστημα αυτό η ανωτέρω υπηρε¬ 
σία μπορεί να ζητά εγγράφως από τον ενδιαφερόμενο 
τυχόν διευκρινίσεις, καθώς και επιπλέον στοιχεία και 
δικαιολογητικά τεκμηριώνοντας το αίτημά της. Στην 
περίπτωση αυτή η ανωτέρω προθεσμία μπορεί να πα- 
ρατείνεται για πέντε (5) ακόμα εργάσιμες ημέρες . 

4. Μέσα σε διάστημα δέκα πέντε (15) εργάσιμων ημε¬ 
ρών από την ολοκλήρωση της αξιολόγησης του φακέ¬ 
λου σύμφωνα με την παράγραφο 3, η αδειοδοτούσα 
αρχή προβαίνει στην έκδοση της άδειας εκτέλεσης έρ¬ 
γων αξιοποίησης υδατικών πόρων ή/και χρήσης νερού, ή 
της απόφασης απόρριψης του αιτήματος για χορήγηση 
άδειας. Η απορριπτική απόφαση, η οποία εκδίδεται από 
το Γ ενικό Γ ραμματέα της Αποκεντρωμένης Διοίκησης 
μετά από εισήγηση της αρμόδιας Διεύθυνσης Υδάτων 
της Αποκεντρωμένης Διοίκησης, πρέπει να είναι επαρ- 
κώς αιτιολογημένη. 

4.1 Η αδειοδοτούσα αρχή μπορεί να διενεργεί κατά τη 
κρίση της επιτόπιους ελέγχους για τη διευκόλυνση του 
έργου της, αυτοτελώς ή σε συνεργασία με τις οικείες 
υπηρεσίες υποδοχής. 

4.2. Μετά την έκδοση της άδειας, η αδειοδοτούσα 
αρχή ενημερώνει σχετικά τον οικείο ΟΤΑ Β' Βαθμού και 
θέτει στη διάθεσή του, εφόσον ζητηθεί, αντίγραφο του 
φακέλου αδειοδότησης για τη διευκόλυνση των ελέγ¬ 
χων σύμφωνα με το άρθρο 12 της παρούσας απόφασης. 

5. Σε περίπτωση νέων έργων για την κάλυψη αναγκών 
κοινής ωφέλειας ή νέων έργων χρηματοδοτούμενων από 
την Ευρωπαϊκή Ένωση, η αδειοδοτούσα αρχή μπορεί 
να εξετάζει κατά προτεραιότητα αίτηση για χορήγηση 
άδειας εκτέλεσης ή/και χρήσης νερού, εφόσον ο εν¬ 
διαφερόμενος υποβάλλει σχετικό αίτημα προτίμησης 
συνοδευόμενο από τα απαραίτητα στοιχεία που τεκ¬ 
μηριώνουν την αναγκαιότητα επίσπευσης της έκδοσης 
της εν λόγω άδειας. 

6. Σε περίπτωση έργων και δραστηριοτήτων διαπε- 
ριφερειακού χαρακτήρα της κατηγορίας Α, καθώς και 
σε περίπτωση έργων και δραστηριοτήτων ΕΥΔΑΠ ή 
ΕΥΑΘ ή Δημόσιων ή Δημοτικών Οργανισμών Παροχής 


Υπηρεσιών Ύδατος, όπως ΔΕΥΑ/ΟΤΑ Α' Βαθμού, Ορ¬ 
γανισμών Εγγείων Βελτιώσεων (ΟΕΒ), ο φάκελος με 
την αίτηση και τα δικαιολογητικά για τη χορήγηση της 
άδειας χρήσης υποβάλλεται απευθείας στην αρμόδια 
Διεύθυνση Υδάτων της Αποκεντρωμένης Διοίκησης, η 
οποία ελέγχει και την τυπική του πληρότητα εφαρμο- 
ζομένων αναλόγως των διατάξεων των παραγράφων 2, 
2.1, 2.2., και 2.3 του παρόντος άρθρου. 

7. Εάν η υφιστάμενη υδροληψία δεν εγγράφει μέσα 
στις προθεσμίες που προβλέπονται στην υπ’ αριθ. 
145026/2014 κοινή υπουργική απόφαση, όπως ισχύει, 
προκειμένου να κινηθεί η διαδικασία αδειοδότησής 
της, πρέπει ο ενδιαφερόμενος να προσκομίσει στην 
αδειοδοτούσα αρχή αποδεικτικό ότι έχει καταβάλλει το 
πρόστιμο που προβλέπεται στο άρθρο 10 της ανωτέρω 
κοινής υπουργικής απόφασης Η υδροληψία αυτή ως 
προς την αδειοδότησή της εξετάζεται ως νέα υδρολη¬ 
ψία, σύμφωνα με τις προβλέψεις του παρόντος άρθρου 
και των άρθρων 5 και 6. 

8. Σε υφιστάμενα έργα αξιοποίησης υδατικών πόρων 
δεν αποτελεί προϋπόθεση για την έκδοση άδειας χρή¬ 
σης ύδατος η διενέργεια ελέγχου από την κατά περί¬ 
πτωση αρμόδια αρχή σύμφωνα με τα οριζόμενα στην 
παράγραφο 3 του άρθρο 12. 

9. Κατά την αξιολόγηση των φακέλων για χορήγηση 
ή ανανέωση των αδειών χρήσης ύδατος από υφιστάμε¬ 
νες υδροληψίες που έχουν εγγράφει στο Ε.Μ.Σ.Υ μέχρι 
31-12-2014 σύμφωνα με την υπ. Αριθ.145026/2014 κοινή 
υπουργική απόφαση, όπως ισχύει, δεν λαμβάνονται υπό¬ 
ψη τυχόν περιορισμοί στις αποστάσεις μεταξύ υδρο- 
ληπτικών έργων, που επιβάλλονται με αποφάσεις των 
Γ ενικών Γ ραμματέων των Αποκεντρωμένων Διοικήσεων, 
σύμφωνα με τα άρθρα 5 (παρ. 6 ) και 11 (παρ. 3) του 
ν.3199/2003, όπως ισχύει, με την επιφύλαξη εφαρμογής 
περιορισμών που τυχόν ορίζονται με άλλες νομοθετικές 
διατάξεις στο πλαίσιο ειδικής προστασίας των υδάτων 
της περιοχής. Εξαίρεση αποτελούν οι υδροληψίες που 
τεκμηριωμένα επηρεάζουν σημαντικά άλλα υφιστάμε¬ 
να υδροληπτικά έργα, η λειτουργία των οποίων δεν 
είναι εφικτή ακόμα και αν ληφθούν πρόσθετοι όροι και 
περιορισμοί 

10. Οι άδειες εκτέλεσης έργων αξιοποίησης υδατι¬ 
κών πόρων ή /και αδειών χρήσης ύδατος αναρτώνται 
στο διαδίκτυο με μέριμνα της αδειοδοτούσας αρχής, 
σύμφωνα με τις σχετικές προβλέψεις του ν.3861/2010 
(Α'112), όπως ισχύει, με την επιφύλαξη της προστασίας 
προσωπικών δεδομένων και των απορρήτων που ορίζο¬ 
νται στην κείμενη νομοθεσία κατ’ εφαρμογή του άρθρου 
5 του νόμου αυτού. 

11. Η Ειδική Γραμματεία Υδάτων στο πλαίσιο άσκησης 
των αρμοδιοτήτων της σύμφωνα με την παράγραφο 1 
(εδάφιο η) του άρθρου 4 του ν.3199/2003, όπως ισχύει, 
διατηρεί το δικαίωμα παρακολούθησης και παροχής 
οδηγιών και κατευθύνσεων σχετικά με τη διαδικασία 
χορήγησης αδειών εκτέλεσης έργων αξιοποίησης υδατι¬ 
κών πόρων ή/και αδειών χρήσης ύδατος, σε κάθε στάδιο 
αυτής. 

Άρθρο 5 

Στοιχεία της αίτησης - Δικαιολογητικά 

1. Ο τύπος και το περιεχόμενο της αίτησης-δήλωσης 
για την έκδοση άδειας χρήσης ύδατος ή/και άδειας 

εκτέλεσης έργου αξιοποίησης υδατικών πόρων καθο¬ 
ρίζονται στο παράρτημα IV. 

2. Τα απαιτούμενα δικαιολογητικά για την έκδοση 
άδειας εκτέλεσης έργου αξιοποίησης υδατικών πόρων 
αναφέρονται στο παράρτημα II. 

3. Τα απαιτούμενα δικαιολογητικά για την έκδοση 
άδειας χρήσης ύδατος αναφέρονται στο παράρτημα III. 

4. Τα απαιτούμενα δικαιολογητικά για την έκδοση 
ενιαίας άδειας εκτέλεσης έργου αξιοποίησης υδατικών 
πόρων και άδειας χρήσης ύδατος είναι το σύνολο των 
δικαιολογητικών των παραρτημάτων II και III. 

5. Σε περίπτωση που στα απαιτούμενα δικαιολογητικά 
περιλαμβάνονται εκθέσεις και μελέτες, αυτές πρέπει να 
πληρούν τις νόμιμες προϋποθέσεις για την εκπόνηση 
και υπογραφή τους, σύμφωνα με την κείμενη σχετική 
νομοθεσία. 

6. Σε περίπτωση αδειοδότησης έργων αξιοποίησης 
υδατικών πόρων και χρήσης ύδατος της ΕΥΔΑΠ ή ΕΥΑΘ 
ή Δημόσιων ή Δημοτικών Οργανισμών Παροχής Υπηρε- 
σιών'Υδατος, όπως ΔΕΥΑ/ΟΤΑ Α' Βαθμού, Οργανισμών 
Εγγείων Βελτιώσεων (ΟΕΒ), κάθε σχετική αίτηση για 
χορήγηση άδειας πρέπει να συνοδεύεται από έκθεση 
των λοιπών υφιστάμενων έργων και σημείων υδρολη¬ 
ψίας που αφορούν στις υπηρεσίες παροχής ύδατος. 

Άρθρο 6 

Περιεχόμενο και διάρκεια ισχύος των αδειών 

1. Οι άδειες εκτέλεσης έργου αξιοποίησης υδατικών 
πόρων, περιλαμβάνουν τουλάχιστον τα ακόλουθα στοι¬ 
χεία: 

α) το όνομα και τη διεύθυνση του δικαιούχου, 
β) τα βασικά χαρακτηριστικά του έργου, τεχνικά στοι¬ 
χεία, είδος και μέγεθος μονάδας εκμετάλλευσης, για τα 
οποία απαγορεύεται οποιαδήποτε αλλαγή τους χωρίς 
τροποποίηση της σχετικής άδειας, όπως τα χαρακτη¬ 
ριστικά αυτά αναλυτικά περιγράφονται στο παράρτημα 
II και την αίτηση, 

γ) η προθεσμία εκτέλεσης του έργου που προσδιο¬ 
ρίζεται ανάλογα με το μέγεθος του και τις προθεσμίες 
που τυχόν προβλέπονται στις εγκεκριμένες μελέτες 
κατασκευής τους. Η άδεια εκτέλεσης παύει να ισχύει 
σε περίπτωση που παρέλθει η προθεσμία, χωρίς το 
έργο να έχει ολοκληρωθεί. Πριν τη λήξη της ανωτέρω 
προθεσμίας είναι δυνατόν να δοθεί παράταση από την 
αρμόδια Δ/νση Υδάτων της Αποκεντρωμένης Διοίκησης, 
μετά από αιτιολογημένο αίτημα του ενδιαφερομένου. Η 
παράταση αυτή δεν μπορεί να υπερβαίνει την αρχική 
προθεσμία εκτέλεσης του έργου. 

δ) την απαίτηση για άμεση γνωστοποίηση στην αδει- 
οδοτούσα αρχή περιστατικών έκτακτης ανάγκης που 
προβλέπονται στο άρθρο 9, και 
ε) τις διατάξεις για την ισχύ της άδειας και τις περι¬ 
πτώσεις και προϋποθέσεις τροποποίησης, ανανέωσης 
ή ανάκλησης αυτών, 
στ) τον κωδικό του Ε.Μ.Σ.Υ. 

ζ) τους ειδικότερους όρους που ενδεικτικά περιγρά- 
φονται στο παράρτημα VI (Μέρος Α') 

2. Οι άδειες χρήσης ύδατος περιλαμβάνουν τουλάχι¬ 
στον τα ακόλουθα στοιχεία: 

α) το όνομα και τη διεύθυνση του δικαιούχου, 
β) τα βασικά χαρακτηριστικά του έργου, τεχνικά 
στοιχεία, είδος και μέγεθος μονάδας εκμετάλλευσης, 
σύμφωνα με το παράρτημα III, για τα οποία απαγο¬ 


ρεύεται οποιαδήποτε αλλαγή τους χωρίς τροποποίηση 
της άδειας, 

γ) τη χορηγούμενη ετήσια ποσότητα (ελάχιστη-μέ- 
γιστη) του ύδατος με αναφορά στην περίοδο χρήσης 
του μέσα στο έτος, που καθορίζεται σύμφωνα με τις 
προβλέψεις του άρθρου 7, 

δ) την προέλευση του ύδατος (επιφανειακό ή υπόγειο 
νερό) και τον τρόπο παροχής του όπως, σύνδεση με 
δίκτυο, άντληση, 

ε) τις τυχόν ειδικότερες υποχρεώσεις του χρήστη 
πέραν όσων προβλέπονται στο άρθρο 11, 

στ) τη δυνατότητα διατήρησης υφιστάμενης εφεδρι¬ 
κής υδροληψίας μόνο για την κάλυψη έκτακτων αναγκών 
μιας δραστηριότητας με τον όρο ότι δεν θα μεταβάλ¬ 
λεται η συνολικά απολήψιμη αδειοδοτούμενη ποσότητα 
της κύριας υδροληψίας, η οποία θα αντλείται και από 
τα δύο σημεία/ έργα υδροληψίας από το ίδιο υδατικό 
σύστημα, 

ζ) τους όρους για την παρακολούθηση της ποσότητας 
του ύδατος και της εν γένει τήρησης των όρων της 
άδειας σε περίπτωση δημόσιων ή δημοτικών δικτύων 
παροχής υπηρεσιών ύδατος, 

η) τον επιμερισμό των ποσοτήτων ύδατος σε περί¬ 
πτωση ομάδας χρηστών με βάση τις πραγματικές τους 
ανάγκες, 

θ) την υποχρέωση του χρήστη να λαμβάνει τα ανα¬ 
γκαία μέτρα ώστε η ποιότητα του χρησιμοποιούμενου 
ύδατος να ανταποκρίνεται στη χρήση για την οποία 
προορίζεται, 

ι) τον κωδικό του Ε.Μ.Σ.Υ., 

ια) τους ειδικότερους όρους που ενδεικτικά περιγρά- 
φονται στο παράρτημα VI (Μέρος Β'). 

3. Οι άδειες εκτέλεσης έργου αξιοποίησης υδατικού 
πόρου και χρήσης ύδατος που εκδίδονται με ενιαία 
πράξη, περιλαμβάνουν συνδυαστικά τις πληροφορίες 
που αναφέρονται στις ανωτέρω παραγράφους 1 και 2. 

4. Η διάρκεια ισχύος των αδειών χρήσης ύδατος 
ακολουθεί τον κύκλο αναθεώρησης των Σχεδίων Δι¬ 
αχείρισης σύμφωνα με τις σχετικές προβλέψεις της 
παραγράφου 3 του άρθρου 10 του π.δ.51/2007, με τις 
ακόλουθες διακρίσεις: 

α) Γ ια τις άδειες που εκδίδονται μετά την έναρξη 
ισχύος της παρούσας απόφασης η διάρκεια ισχύος τους 
ορίζεται στο ένα (1) έτος μετά την β' αναθεώρηση των 
Σχεδίων Διαχείρισης της περιοχής λεκάνης απορροής 
ποταμών, δηλαδή έως το 2022, 

β) Γ ια τις άδειες που έχουν εκδοθεί μετά το έτος 2005, 
σύμφωνα με την υπ’ αριθ. 43504/2005 κοινή υπουργική 
απόφαση (ΒΊ784), η διάρκεια ισχύος τους, είτε αυτή 
έχει λήξει είτε όχι, παρατείνεται αυτοδίκαια στο ένα (1) 
έτος μετά την β’ αναθεώρηση των Σχεδίων Διαχείρισης 
της περιοχής λεκάνης απορροής ποταμών, δηλαδή έως 
το 2022 

γ) Για τις άδειες που έχουν εκδοθεί πριν το έτος 
2005, οι οποίες υπάγονται στις διατάξεις του άρθρου 
2, παρ. (1δ) της υπ’ αριθ. 145026/2014 κοινής υπουργικής 
απόφασης, όπως ισχύει και έχουν κατατεθεί αιτήσεις για 
εγγραφή στο Ε.Μ.Σ.Υ. μέχρι 31-12-2014, οι ενδιαφερόμενοι 
υποχρεούνται μέχρι 30-04-2015 να υποβάλλουν φάκελο 
ανανέωσης της άδειας σύμφωνα με την παράγραφο 2 
του άρθρου 10 της παρούσας απόφασης, προκειμένου 
αναλόγως να λάβουν παράταση έως το 2022. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


34753 


δ) Για τις άδειες που εκδίδονται μετά το 2021, η δι¬ 
άρκεια ισχύος τους ακολουθεί εφεξής τις επόμενες 
αναθεωρήσεις των Σχεδίων Διαχείρισης και λήγει ένα 
χρόνο μετά από κάθε αναθεώρηση. 

4.1. Οι ανωτέρω διατάξεις ισχύουν με την επιφύλαξη 
της παραγράφου 3 του άρθρου 9 και των παραγράφων 
1 και 3 του άρθρου 10 της παρούσας απόφασης. 

5. Η άδεια εκτέλεσης έργου ή/και χρήσης ύδατος 
μπορεί, κατά την κρίση της αδειοδοτούσας αρχής, να 
εκδίδεται με ενιαία πράξη στις περιπτώσεις έργων που 
μπορούν από τη φύση τους να κατασκευάζονται και 
να τίθενται σε λειτουργία ενιαία από τον ίδιο φορέα, 
Ενιαία άδεια δεν μπορεί να δοθεί στις περιπτώσεις 
έργων, όπου στοιχεία ποσότητας ή/και ποιότητας του 
ύδατος, απαραίτητα για την έκδοση της άδειας χρήσης, 
προκύπτουν μετά την εκτέλεση του έργου. 

Αρθρο 7 

Καθορισμός ποσότητας ύδατος 

1. Η αρμόδια Διεύθυνση Υδάτων της Αποκεντρωμέ¬ 
νης Διοίκησης καθορίζει στην άδεια χρήσης, τη χρη¬ 
σιμοποιούμενη ποσότητα (ελάχιστη-μέγιστη) ύδατος, 
λαμβάνοντας υπόψη το οικείο Σχέδιο Διαχείρισης της 
Περιοχής Λεκανών Απορροής Ποταμού και το Πρόγραμ¬ 
μα Μέτρων, ώστε να επιτυγχάνονται οι περιβαλλοντικοί 
στόχοι του άρθρου 4 του π.δ. 51/2007, τις κανονιστικές 
πράξεις επιβολής μέτρων και περιορισμών που τυχόν 
έχουν εκδοθεί κατ’ εφαρμογή του άρθρου 5 (παρ. 6) 
και του άρθρου 11 (παρ. 3) του ν.3199/2003, όπως ισχύει 
καθώς και τα νομοθετήματα που τυχόν ορίζουν ειδικό 
καθεστώς προστασίας των υδάτων της περιοχής. Στο 
πλαίσιο αυτό η αδειοδοτούσα αρχή έχει τη δυνατότητα: 

α) Στις άδειες που εκδίδονται σύμφωνα με τις διατά¬ 
ξεις της παρούσας απόφασης να καθορίζει μικρότερη 
από την αιτούμενη ποσότητα ύδατος. 

β) Στις άδειες που έχουν εκδοθεί πριν από την έναρξη 
ισχύος της παρούσας απόφασης να προβαίνει σε τυχόν 
τροποποίηση ή ανάκλησή τους, σύμφωνα με το άρθρο 
10 (παρ. 1 και 3), ως προς τη χορηγούμενη ποσότητα 
ύδατος. 

1.1. Σε περίπτωση χορήγησης μικρότερης ποσότητας 
ύδατος από την αιτούμενη ή τροποποίησης ή ανάκλη¬ 
σης υφιστάμενων αδειών, η αρμόδια Διεύθυνση Υδάτων 
πριν την έκδοση, τροποποίηση ή ανάκληση της άδειας, 
ενημερώνει γραπτώς τον ενδιαφερόμενο για το λόγο 
που του χορηγεί μικρότερη ποσότητα ύδατος ή το λόγο 
ανάκλησης ή τροποποίησης της άδειας. 

2. Σε περίπτωση αγροτικής χρήσης που είναι κατα- 
γεγραμμένη στο Ολοκληρωμένο Σύστημα Διαχείρισης 
και Ελέγχου (ΟΣΔΕ), για τον καθορισμό της χορηγού¬ 
μενης ποσότητας ύδατος η αδειοδοτούσα αρχή λαμ¬ 
βάνει υπόψη τη χρήση των τελευταίων 5 ετών, όπως 
αυτή αναγράφεται στις σχετικές δηλώσεις ΟΣΔΕ του 
Οργανισμού Πληρωμών και Ελέγχου Κοινοτικών Ενι¬ 
σχύσεων Προσανατολισμού και Εγγυήσεων (ΟΠΕΚΕΠΕ). 
Γ ια αγροτικές χρήσεις που δεν είναι καταγεγραμμένες 
στον ΟΣΔΕ, η αδειοδοτούσα αρχή λαμβάνει υπόψη την 
αγροτική χρήση όπως αύτη δηλώνεται στην αίτηση- 
δήλωση του Παραρτήματος I. 

Σε κάθε περίπτωση η άδεια καθορίζει την ελάχιστη 
και τη μέγιστη ανά έτος ποσότητα χρήσης ύδατος. 

3. Σε περίπτωση εφεδρικής υδροληψίας, η χορηγού¬ 
μενη ποσότητα του ύδατος καθορίζεται ενιαία για το 
συνολικό έργο (κύρια και εφεδρική). 


Αρθρο 8 

Κάλυψη αναγκών από δημόσιο ή δημοτικό 
δίκτυο παροχής υπηρεσιών ύδατος 

Ι.'Οταν βεβαιώνεται από τον αρμόδιο φορέα διαχείρι¬ 
σης δημόσιου ή δημοτικού συλλογικού δικτύου παροχής 
υπηρεσιών ύδατος ότι οι ανάγκες σε νερό των ιδιωτών 
ή των ιδιωτικών δικτύων που αιτούνται τη χορήγηση 
ή την ανανέωση της άδειας χρήσης ύδατος, καλύπτο¬ 
νται ή μπορούν να καλυφθούν πλήρως από το εν λόγω 
δημόσιο ή δημοτικό δίκτυο, δεν εκδίδονται νέες άδειες 
ούτε ανανεώνονται οι υφιστάμενες. 

2. Σε περίπτωση μεταγενέστερης πλήρους κάλυψης 
των αναγκών σε νερό ιδιωτών ή των ιδιωτικών δικτύ¬ 
ων από δημόσιο ή δημοτικό συλλογικό δίκτυο χρήσης 
ύδατος, ο αρμόδιος φορέας του δημόσιου ή δημοτικού 
δικτύου αφού διερευνήσει τη δυνατότητα και αναγκαι¬ 
ότητα ένταξης του σημείου υδροληψίας στο σύστημα 
εξυπηρέτησης του εν λόγω δικτύου, ενημερώνει αναλό- 
γως την αρμόδια Διεύθυνση Υδάτων, η οποία, σε θετική 
περίπτωση, προβαίνει σε ανάκληση της άδειας χρήσης 
ύδατος, σύμφωνα με την παράγραφο 3 του άρθρου 10. 

Εάν τελικά το /τα σημείο /α υδροληψίας δεν ενταχθεί 
/ουν στο δημόσιο ή δημοτικό δίκτυο, η αρμόδια Διεύ¬ 
θυνση Υδάτων, με την πράξη ανάκλησης της άδειας, 
χαρακτηρίζει το /τα σημείο /α υδροληψίας ως ανενεργό 
/α παρέχοντας στον δικαιούχο τις δέουσες υποδείξεις, 
σύμφωνα με την παράγραφο 2 του άρθρου 11, ώστε το 
/τα εν λόγω σημείο /α να τεθεί /ουν εκτός λειτουργίας. 

3. Οι διατάξεις των παραγράφων 1 και 2 δεν εφαρμό¬ 
ζονται σε περίπτωση υδροληψίας, η χρήση της οποίας, 
σύμφωνα με τεχνικά στοιχεία και πληροφορίες που 
προσκομίζει ο αϊτών ιδιώτης ή ο διαχειριστής του ιδι¬ 
ωτικού δικτύου, τεκμηριώνει, κατά την κρίση της αδει- 
οδοτούσας αρχής: 

- κάλυψη πραγματικών αναγκών, όπως αρδευτικές γε¬ 
ωτρήσεις εντός περιοχής δημόσιου ή δημοτικού αρδευ¬ 
τικού δικτύου εφόσον αυτές εξυπηρετούν καλλιέργειες 
για το χρονικό διάστημα του έτους που δεν λειτουργεί 
το εν λόγω δίκτυο άρδευσης, 

- σημαντική εξοικονόμηση υδατικού πόρου με προ¬ 
τεραιότητα στην εξοικονόμηση διυλισμένου ύδατος 
υδρευτικής χρήσης, όπως υδροληψία για πότισμα πρα¬ 
σίνου, βιομηχανική χρήση, 

- ακαταλληλότητα της ποιότητας του παρεχόμενου 
από το δημόσιο ή δημοτικό δίκτυο ύδατος ως προς 
τη συγκεκριμένη χρήση η οποία αποδεικνύεται (α) σε 
περίπτωση καλλιεργειών με την προσκόμιση σχετικής 
έκθεσης γεωπόνου και με αποτελέσματα της χημικής 
ανάλυσης που αφορούν στη συγκεκριμένη παράμετρο 
και μόνο (β) σε κάθε άλλη περίπτωση με υποβολή τε¬ 
χνικής έκθεσης και με αποτελέσματα της χημικής ανά¬ 
λυσης που αφορούν στη συγκεκριμένη παράμετρο και 
μόνο, 

- εφαρμογή συγκεκριμένου μέτρου του οικείου Σχεδί¬ 
ου Διαχείρισης Περιοχής Λεκανών Απορροής Ποταμών. 

Αρθρο 9 

Έκτακτες ανάγκες 

1. Σε περιπτώσεις ανωτέρας βίας, εκτάκτων ή/ και 
απρόβλεπτων αναγκών, όπως: 

α) φυσικές καταστροφές ή απότομες και έντονες και¬ 
ρικές και κλιματικές αλλαγές, 

β) περιπτώσεις λατομικής/ μεταλλευτικής δραστηρι¬ 
ότητας με απρόβλεπτη εκφόρτιση ποσότητας ύδατος 
που καθιστά αδύνατη την συνέχιση των εργασιών, 
γ) περιπτώσεις ρύπανσης/ μόλυνσης ή καταστροφής 
συλλογικών υδροληπτικών έργων ύδρευσης και άρδευ¬ 
σης που εξυπηρετούν ανάγκες κοινής ωφέλειας, και 
δ) περιπτώσεις ρύπανσης/ μόλυνσης ή καταστροφής 
υδρογεώτρησης για άρδευση στα μέσα αρδευτικής πε¬ 
ριόδου, 

ο φορέας/ δικαιούχος του έργου υποχρεούται να ενη¬ 
μερώνει άμεσα και εγγράφως την αρμόδια Διεύθυνση 
Υδάτων της Αποκεντρωμένης Διοίκησης και να λαμ¬ 
βάνει τα αναγκαία διορθωτικά μέτρα που συνίστανται 
εκτός των άλλων και στη δυνατότητα ανόρυξης και λει¬ 
τουργίας έργου υδροληψίας καθώς και στη λειτουργία 
εφεδρικής υδροληψίας, χωρίς να προηγηθεί η έκδοση 
των προβλεπόμενων στην παρούσα απόφαση αδειών. 
Τα ως άνω διαρθρωτικά μέτρα πρέπει να είναι συμβα¬ 
τά με το οικείο Σχέδιο Διαχείρισης Περιοχής Λεκάνης 
Απορροής Ποταμού. 

Πριν την έναρξη των εν λόγω εργασιών η αρμόδια 
Διεύθυνση Υδάτων μπορεί να παρέχει υποδείξεις και 
τεχνικές οδηγίες για την εκτέλεση του έργου. Σε πε¬ 
ρίπτωση εφεδρικής υδροληψίας αυτή λειτουργεί για 
περιορισμένο χρόνο, όσο διαρκεί η έκτακτη ανάγκη. 

2. Κατά τη διάρκεια εκτέλεσης του έργου απαιτείται 
η παρουσία του φορέα του έργου ή του νόμιμου εκ¬ 
προσώπου του, με ιδιώτη γεωλόγο της επιλογής του ή 
επιστήμονα άλλης κατά περίπτωση ειδικότητας καθώς 
και εκπροσώπου του ΟΤΑ Α' ή Β' βαθμού ή, εφόσον αυτό 
δεν είναι εφικτό, από την αδειοδοτούσα αρχή, με την 
υποχρέωση σύνταξης σχετικής έκθεσης αυτοψίας. Εάν 
δεν είναι εφικτή η παρουσία γεωλόγου από τις ανωτέρω 
υπηρεσίες, ο ιδιώτης γεωλόγος ή ο επιστήμονας άλλης 
κατά περίπτωση ειδικότητας έχει την ευθύνη σύνταξης 
τεχνικής έκθεσης την οποία υποβάλλει στην αρμόδια 
Διεύθυνση Υδάτων. 

2.1. Όταν η διαπίστωση της συνδρομής των προϋ¬ 
ποθέσεων έκτακτης ανάγκης που αναφέρονται στην 
παράγραφο 1, μπορεί να βεβαιώνεται από δημόσια, 
δημοτική ή περιφερειακή αρχή, ο φορέας του έργου 
υποχρεούται να προσκομίζει τη σχετική βεβαίωση στην 
αδειοδοτούσα αρχή. Σε αντίθετη περίπτωση η έκθεση 
αυτοψίας πρέπει να περιλαμβάνει υποχρεωτικά, εκτός 
των άλλων και εκτίμηση της συνδρομής των ανωτέρω 
προϋποθέσεων. 

2.2. Με βάση την έκθεση αυτοψίας ή την τεχνική έκ¬ 
θεση του ιδιώτη γεωλόγου ή επιστήμονα άλλης κατά 
περίπτωση ειδικότητας, η αδειοδοτούσα αρχή καθορίζει 
εγγράφως την αναγκαιότητα αδειοδότησης του έργου 
οπότε: 

α) σε θετική περίπτωση προσδιορίζει το χρονοδιά¬ 
γραμμα σύμφωνα με το οποίο ο φορέας του έργου θα 
πρέπει να εκπληρώσει την υποχρέωσή του για υποβολή 
φακέλου αδειοδότησης σύμφωνα με το άρθρο 4, ή 
β) σε αρνητική περίπτωση, ορίζει, με βάση την άμεση 
ανάγκη εξυπηρέτησης του περιστατικού έκτακτης ανά¬ 
γκης, περιορισμένο χρονικό διάστημα λειτουργίας της 
υδροληψίας πέραν του οποίου το σημείο υδροληψίας 
καθίσταται ανενεργό και προσδιορίζει το χρονοδιά¬ 
γραμμα σύμφωνα με το οποίο ο φορέας του έργου θα 
πρέπει: αα) να εγγράψει την, υδροληψίας στο Ε.Μ.Σ.Υ. 
ως ανενεργό σημείο υδροληψίας, και ββ) να σφραγίσει 


τη, υδροληψίας ή να την καταστρέψει σύμφωνα με τις 
διατάξεις της παρ. 2 του άρθρου 11 της παρούσας. 

3. Στις περιπτώσεις επέλευσης περιστατικών έκτακτης 
ανάγκης η αρμόδια Διεύθυνση Υδάτων της Αποκεντρω¬ 
μένης Διοίκησης επανεξετάζει τις ήδη αδειοδοτημένες 
χρήσεις ή/και τα έργα αξιοποίησης υδάτων και, εάν 
απαιτείται, τροποποιεί ή, ως έσχατο μέτρο, ανακαλεί 
τις χορηγηθείσες άδειες, σύμφωνα με τις διατάξεις των 
παραγράφων 1 και 3 του άρθρου 10. 

Άρθρο 10 

Τροποποίηση - Ανανέωση-Ανάκληση αδειών 

1. Οι άδειες που εκδίδονται σύμφωνα με τις διατάξεις 
της παρούσας απόφασης καθώς και οι άδειες που έχουν 
εκδοθεί πριν από την έναρξη ισχύος της παρούσας 
απόφασης, τροποποιούνται πριν από τη λήξη ισχύος 
τους σύμφωνα με τις προβλέψεις της παραγράφου 4 
του άρθρου 6, στις ακόλουθες κυρίως περιπτώσεις: 
α) αλλαγή της χρήσης του ύδατος, 
β) αλλαγή της χρησιμοποιούμενης ποσότητας ύδατος 
που έχει καθορισθεί σύμφωνα με το άρθρο 7, 
γ) αντικατάσταση αδειοδοτημένης υδροληψίας εφό¬ 
σον τεκμηριώνεται ότι αα) εξυπηρετεί την ίδια δραστη¬ 
ριότητα, ββ) δεν μεταβάλλεται η απολήψιμη ποσότητα 
του ύδατος η οποία πρέπει να γίνεται από τον ίδιο 
υδροφορέα και γγ) δεν αλλάζουν τα τεχνικά χαρακτη¬ 
ριστικά του έργου. 

Εάν δεν τεκμηριώνονται οι ανωτέρω προϋποθέσεις, 
η αντικατάσταση αδειοδοτείται εξαρχής ως νέο έργο. 
Σε κάθε περίπτωση το σημείο υδροληψίας που αντικα¬ 
θίσταται, καθίσταται ανενεργό οπότε εφαρμόζεται η 
παράγραφος 2 του άρθρου 11. 

δ) επέλευση περιστατικών έκτακτης ανάγκης σύμφω¬ 
να με την παράγραφο 3 του άρθρου 9. 

Στις ανωτέρω περιπτώσεις ο ενδιαφερόμενος, πριν 
προβεί στις ανωτέρω ενέργειες, οφείλει να υποβάλλει 
στην αδειοδοτούσα αρχή φάκελο αναθεώρησης /τροπο¬ 
ποίησης της άδειας, ο οποίος περιλαμβάνει την αίτηση 
του Παραρτήματος IV με τα απαραίτητα στοιχεία που 
τεκμηριώνουν την αναγκαιότητα της τροποποίησης της 
άδειας. 

1.1. Ο φάκελος αναθεώρησης/ τροποποίησης της 
άδειας, εξετάζεται σύμφωνα με τις διατάξεις των πα¬ 
ραγράφων 2,2.1,2.2., 2.3, 3, 3.1, 4, 4.1, 5 και 6 του άρθρου 4. 

1.2. Οι ανωτέρω άδειες είναι δυνατόν να τροποποιού¬ 
νται πριν από τη λήξη ισχύος τους και σε περιπτώσεις 
αλλαγής του δικαιούχου ή προσθήκης νέου δικαιούχου. 
Στις περιπτώσεις αυτές ο ενδιαφερόμενος οφείλει να 
ενημερώνει άμεσα την αδειοδοτούσα αρχή προκειμέ- 
νου αυτή, εφόσον το κρίνει αναγκαίο, να προβαίνει σε 
τροποποίηση της άδειας. 

1.3. Σε περίπτωση εργασιών καθαρισμού έργων υδρο¬ 
ληψίας, όπως γεώτρηση, πηγάδι, υδρομαστευτική στοά, 
δεν απαιτείται τροποποίηση της ισχύουσας άδειας, εφό¬ 
σον δεν μεταβάλλονται τα τεχνικά χαρακτηριστικά του 
έργου. Πριν την εκτέλεση των εν λόγω εργασιών ο 
ενδιαφερόμενος υποχρεούται να υποβάλλει στην αδει- 
οδοτούσα αρχή συνοπτική τεχνική έκθεση γεωλόγου 
σχετικά με τις απαιτούμενες εργασίες και τη μεθοδολο¬ 
γία που θα ακολουθηθεί, ώστε κατά την κρίση της αδει- 
οδοτούσας αρχής να διενεργείται επιτόπιος έλεγχος 
από την ίδια ή από τον οικείο ΟΤΑ. Μετά το πέρας των 
εργασιών ο γεωλόγος υποβάλλει στη Διεύθυνση Υδάτων 

συνοπτική έκθεση εργασιών που θα περιλαμβάνει την 
ολοκλήρωση- αποπεράτωση του έργου. 

2. Οι άδειες χρήσης υδάτων μετά τη λήξη ισχύος τους 
σύμφωνα με την παράγραφο 4 του άρθρου 6, ακολου¬ 
θούν τη διαδικασία ανανέωσης. Προς τούτο οι ενδια¬ 
φερόμενοι υποχρεούνται μέσα σε διάστημα 6 μηνών 
πριν από τη λήξη τους, να υποβάλλουν στις υπηρεσίες 
που προβλέπονται στην παράγραφο 2 του άρθρου 4, 
σχετικό φάκελο ανανέωσης, ο οποίος περιλαμβάνει την 
αίτηση ανανέωσης με υπεύθυνη δήλωση ότι δεν έχουν 
μεταβληθεί τα τεχνικά χαρακτηριστικά του έργου και 
δεν έχουν αλλάξει τα υπόλοιπα στοιχεία του φακέλου 
της αδειοδότησης καθώς και ότι τηρούνται οι όροι της 
άδειας χρήσης. 

2.1 Η ανανέωση των αδειών, εξετάζεται σύμφωνα με 
τις διατάξεις των παραγράφων 2, 2.1, 2.2., 2.3, 3, 3.1, 4, 
4.1, 5 και 6 του άρθρου 4, οπότε η αδειοδοτούσα αρχή 
προβαίνει αναλόγως α) είτε σε τροποποίηση των αδειών 
εφόσον πληρούνται οι προϋποθέσεις της παραγράφου 
1, β) είτε σε ανανέωση των αδειών λαμβάνοντας υπόψη 
νέους όρους και περιορισμούς που τυχόν έχουν εν τω 
μεταξύ θεσπισθεί σύμφωνα με τα αναθεωρημένα σχέδια 
διαχείρισης ή με κανονιστικές διατάξεις κατ' εφαρμογή 
του άρθρου 5 (παρ. 6) και του άρθρου 11 (παρ. 3) του 
ν.3199/2003, όπως ισχύει ή με τυχόν νομοθετήματα που 
ορίζουν ειδικό καθεστώς προστασίας των υδάτων της 
περιοχής. 

είτε γ) παρατείνει τη διάρκεια ισχύος των αδειών, ως 
έχουν, λαμβάνοντας υπόψη τις σχετικές διατάξεις της 
παραγράφου 4 του άρθρου 6. 

3. Οι άδειες εκτέλεσης έργων αξιοποίησης υδάτων 
και χρήσης ύδατος, δύνανται να ανακαλούνται από την 
αδειοδοτούσα αρχή όταν: 

α) συντρέχουν οι λόγοι που αναφέρονται στο άρθρο 
12 (παράγραφος 6β) του π.δ. 51/2007, 
β) δεν τηρούνται οι όροι της άδειας, σύμφωνα με τις 
προβλέψεις των παραγράφων 1 και 2 του άρθρου 6, 
γ) οι ανάγκες σε νερό καλύπτονται μεταγενέστερα 
από την έκδοση της άδειας, από δημόσιο ή δημοτικό 
δίκτυο χρήσης ύδατος, σύμφωνα με το άρθρο 8, 
δ) απαιτείται επανακαθορισμός της ποσότητας των 
χορηγούμενων υδάτων που προβλέπεται στην άδεια 
σύμφωνα με το άρθρο 7, 

ε) κατά τη διενέργεια ποιοτικού ελέγχου του ύδατος 
ανάλογα με τη χρήση του, από τις κατά περίπτωση 
αρμόδιες υπηρεσίες, σύμφωνα με την παράγραφο 3 
του άρθρου 12, διαπιστώνεται η ακαταλληλότητά του, 
για τη χρήση στην οποία αναφέρεται η άδεια και η 
αναγκαιότητα λήψης μέτρων, 
στ) διαπιστώνεται ότι η έκδοση της άδειας βασίστηκε 
σε ψευδή/ παραπλανητικά στοιχεία/ δικαιολογητικά, 
ζ) δεν τηρούνται οι υποχρεώσεις των δικαιούχων, σύμ¬ 
φωνα με το άρθρο 11, 

η) επέλευση περιστατικών έκτακτης ανάγκης σύμφω¬ 
να με την παράγραφο 3 του άρθρου 9. 

3.1. Με την πράξη ανάκλησης της άδειας η αδειοδο- 
τούσα αρχή μπορεί είτε να ζητά από τον ενδιαφερόμενο 
την υποβολή φακέλου για τροποποίηση/αναθεώρηση 
της άδειας είτε να χαρακτηρίζει το σημείο υδροληψί¬ 
ας ως ανενεργό, οπότε εφαρμόζονται οι διατάξεις της 
παραγράφου 2 του άρθρου 11 ή να τροποποιεί τους 
όρους της άδειας. 

4. Η τροποποίηση, ανανέωση ή ανάκληση της άδειας 
γίνεται σύμφωνα με την παράγραφο 1 του άρθρου 4. 


Άρθρο 11 

Υποχρεώσεις δικαιούχων - 
Ανενεργό σημεία υδροληψίας 

1. Κάθε φυσικό ή νομικό πρόσωπο που είναι δικαιούχος 
σημείου υδροληψίας και κάνει χρήση ύδατος υποχρε- 
ούται να τηρεί τις ακόλουθες απαιτήσεις: 

α) Να διατηρεί τις εγκαταστάσεις χρήσης ύδατος σε 
κατάσταση τέτοια, ώστε να προλαμβάνεται ή αποφεύγεται 
κάθε απώλεια ύδατος και να επιδιορθώνει αμέσως κάθε 
βλάβη, ιδιαίτερα όταν αυτή επιφέρει απώλειες ύδατος. 

β) Να συμμορφώνεται με την ισχύουσα νομοθεσία 
που αφορά στην προστασία και διαχείριση των υδάτων. 

γ) Να προβαίνει στις απαραίτητες ενέργειες για την 
εξασφάλιση άλλων τυχόν εγκρίσεων που απαιτούνται 
από την κείμενη νομοθεσία για την εγκατάσταση και 
λειτουργία του συνολικού έργου. 

δ) Να παρέχει οποιαδήποτε διευκόλυνση στα αρμόδια 
όργανα για τον έλεγχο της απολήψιμης ποσότητας και 
της ποιότητας του ύδατος, καθώς και των τεχνικών 
χαρακτηριστικών του σημείου υδροληψίας. 

ε) Να τηρεί τους όρους και τις απαιτήσεις της χορη- 
γηθείσας άδειας. 

στ) Να διασφαλίζει κατά την εκτέλεση των εργασιών 
εκβάθυνσης, αντικατάστασης και καθαρισμού των υδρο- 
γεωτρήσεων και πηγαδιών, την επίβλεψη από ιδιώτη 
γεωλόγο, ώστε να βεβαιώνεται η ορθότητα και η τεχνική 
επάρκεια των ανωτέρω εκτελούμενων εργασιών. Με το 
πέρας των εργασιών ο ενδιαφερόμενος υποβάλλει στην 
Διεύθυνση Υδάτων έκθεση ολοκλήρωσης-αποπεράτω- 
σης των εργασιών. 

ζ) Να εφοδιάζει τον κάτοχο του μέσου μεταφοράς 
ύδατος για διάθεση σε τρίτους, με αα) αντίγραφο της 
άδειας χρήσης ύδατος και ββ) απλή ενυπόγραφη βε¬ 
βαίωση για τον προορισμό του μεταφερόμενου ύδατος. 

2. Κάθε φυσικό ή νομικό πρόσωπο που δεν κάνει χρήση 
σημείου υδροληψίας, είτε διότι αυτό είναι ανενεργό είτε 
διότι δεν του χορηγήθηκε ή ανακλήθηκε η χορηγηθείσα 
άδεια χρήσης ύδατος, υποχρεούται με δαπάνες του να 
προβαίνει: α) σε περίπτωση επιφανειακών απολήψεων 
στην απομάκρυνση του αντλητικού συστήματος β) σε 
περίπτωση υδρογεωτρήσεων σε επιφανειακή σφράγιση 
ή σε καταστροφή τους σύμφωνα με τις έγγραφες υπο¬ 
δείξεις και τεχνικές οδηγίες της αρμόδιας Διεύθυνσης 
Υδάτων της Αποκεντρωμένης Διοίκησης και ειδικότερα: 

α) Ως προς την επιφανειακή σφράγιση: Η επιφανειακή 
σφράγιση συντελείται είτε με αφαίρεση των αντλητικών 
συγκροτήματος και σφράγιση του σωλήνα της γεώτρη¬ 
σης είτε με διατήρηση του αντλητικού συγκροτήματος 
και σφράγιση του σωλήνα εξόδου ύδατος. Η σφράγιση 
τόσο στην ως άνω περίπτωση των υδρογεωτρήσεων 
όσο και στην περίπτωση των πηγαδιών, πραγματοποι¬ 
είται με τοποθέτηση μεταλλικού σκέπαστρου και κλεί¬ 
δωμα αυτού μέσω σφραγίδας. Σε περίπτωση που είναι 
τεχνικά εφικτό, το σφραγισμένο σημείο υδροληψίας 
δύναται να μετατραπεί σε σημείο παρακολούθησης 
των υδάτων εφόσον αυτό κρίνεται αναγκαίο από την 
αρμόδια Δ/νση Υδάτων. 

β) Ως προς την καταστροφή: Η καταστροφή πραγμα¬ 
τοποιείται με εξαγωγή του αντλητικού συγκροτήματος 
ή/και της εξωτερικής σωλήνωσης και πλήρωση της οπής 
με καθαρό αμμοχάλικο μέχρι το βάθος των 2 μ. από την 
επιφάνεια του εδάφους. Στη συνέχεια η οπή πληρώνεται 
με σκυρόδεμα μέχρι την επιφάνεια. 

2.1. Για την πραγματοποίηση των ανωτέρω εργασιών 
πρέπει να τηρούνται οι ακόλουθες απαιτήσεις: 

α) να έχει προηγηθεί σχετική έγγραφη αναγγελία από 
τον ιδιοκτήτη του ανενεργού σημείου υδροληψίας προς 
τη Διεύθυνση Υδάτων και τον αρμόδιο ΟΤΑ τουλάχιστον 
δέκα (10) ημέρες πριν τη διενέργεια των εργασιών, 

β) να πραγματοποιούνται σε εργάσιμη ημέρα και ώρα 
παρουσία του ιδιοκτήτη ή του νόμιμου εκπροσώπου 
του, καθώς και εκπροσώπου της αρμόδιας υπηρεσίας 
του οικείου ΟΤΑ ή, εφόσον αυτό δεν είναι εφικτό, της 
Διεύθυνσης Υδάτων, 

γ) να διασφαλίζεται η προστασία από τη ρύπανση των 
υπόγειων υδάτων και 

δ) να λαμβάνονται τα απαραίτητα μέτρα προστασίας 
του κοινού. 

2.2. Οι ανωτέρω εργασίες ολοκληρώνονται με τη σύ¬ 
νταξη πρακτικού σφράγισης ή καταστροφής από την 
αρμόδια Διεύθυνση Υδάτων ή τον αρμόδιο ΟΤΑ. 

3. Η χορήγηση των αδειών εκτέλεσης έργου αξιοποί¬ 
ησης υδατικών πόρων ή/και χρήσης ύδατος: 

α) Δεν αναιρεί την ατομική ευθύνη του χρήστη σε 
περίπτωση συλλογικού δικτύου. 

β) Δεν απαλλάσσει τον δικαιούχο της χρήσης από 
την υποχρέωση να εφοδιάζεται με άδεια ή έγκριση ή 
τήρηση όρων και περιορισμών άλλης Αρχής, αν από 
υφιστάμενες διατάξεις προκύπτει σχετική υποχρέωση, 
ούτε υποκαθιστά τυχόν άλλες απαιτούμενες εγκρίσεις. 

γ) Δεν υποκαθιστά ούτε αναιρεί κανονιστικές δια¬ 
τάξεις σχετικά με τη χορήγηση αδειών ίδρυσης και 
λειτουργίας έργων και δραστηριοτήτων και τις χρήσεις 
γης, ούτε νομιμοποιεί τη χρήση του χώρου από πολε- 
οδομική άποψη. 

δ) Δεν συνιστά εμπράγματο ή ενοχικό δικαίωμα επί 
ακινήτων, δεν θίγει εμπράγματα δικαιώματα του δη¬ 
μοσίου ή τρίτων και δεν αποτελεί στοιχείο απόδειξης 
ιδιωτικών εμπράγματων δικαιωμάτων. 

ε) Αφορά αποκλειστικά και μόνο στο συγκεκριμένο 
έργο αξιοποίησης υδατικών πόρων ή στη συγκεκριμέ¬ 
νη χρήση για το/την οποίο/α εκδίδεται καθώς και στο 
δικαιούχο αυτού του έργου/ χρήσης, σύμφωνα με την 
παράγραφο 3 του άρθρου 3 της παρούσας. 

4. Κάθε ιδιωτικό μέσο μεταφοράς ύδατος για διάθεση 
σε τρίτους, υποχρεούται να συνοδεύεται από αντίγραφο 
της άδειας χρήσης ύδατος του δικαιούχου του σημεί¬ 
ου υδροληψίας και να το επιδεικνύει σε κάθε έλεγχο 
αρμόδιου οργάνου. 

Άρθρο 12 

Παρακολούθηση και έλεγχοι 

1. Οι αρμόδιες για την προστασία των Υδάτων ή /και 
του Περιβάλλοντος Υπηρεσίες του ΟΤΑ Β' βαθμού στα 
διοικητικά όρια της οποίας υπάγεται η χρήση ή το έργο 
αξιοποίησης υδατικών πόρων, διενεργούν τους ανα¬ 
γκαίους ελέγχους, αυτεπάγγελτα ή κατόπιν επώνυμης 
αιτιολογημένης καταγγελίας, για την τήρηση των όρων 
των αδειών που εκδίδονται σύμφωνα με τις διατάξεις 
της παρούσας απόφασης και των αδειών που έχουν 
εκδοθεί πριν από την έναρξη ισχύος της, καθώς και για 
παραβάσεις των διατάξεων της παρούσας απόφασης. 

1.1. Τα πορίσματα των ελέγχων και, σε περιπτώσεις 
παραβάσεων, οι εκθέσεις διαπίστωσης των παραβάσεων 
με τα πρακτικά αυτοψίας και την κατάθεση απόψεων 
του παραβάτη, διαβιβάζονται το ταχύτερο δυνατόν στην 


αδειοδοτούσα αρχή, προκειμένου να προβεί στις δέου¬ 
σες, κατά την κρίση της, ενέργειες. 

1.2. Αρμόδια για τη διενέργεια των ανωτέρω ελέγχων 
και διαπίστωσης των παραβάσεων είναι και τα Κλιμάκια 
Ελέγχων Ποιότητας Περιβάλλοντος (Κ.Ε.Π.ΠΕ.), σύμφωνα 
με την παράγραφο 2 (δεύτερο εδάφιο) του άρθρου 13 
του ν.3199/2003, όπως ισχύει. 

2. Η αδειοδοτούσα αρχή μπορεί να ζητά από τις ανω¬ 
τέρω Υπηρεσίες τη διενέργεια πρόσθετων ελέγχων ή 
επιτόπιων αυτοψιών για λόγους που σχετίζονται με την 
εφαρμογή του Σχεδίου Διαχείρισης και τη γενικότε¬ 
ρη διαχείριση των υδατικών πόρων της περιοχής Η 
αδειοδοτούσα αρχή διατηρεί το δικαίωμα να διενεργεί, 
κατά την κρίση της, αυτοτελώς ή να συμμετέχει στη 
διενέργεια επιθεωρήσεων και ελέγχων σύμφωνα με την 
παράγραφο 1 για την τήρηση των όρων των αδειών . 

3. Ο έλεγχος της ποιότητας ύδατος γίνεται από τις 
κατά περίπτωση αρμόδιες, σύμφωνα με την κείμενη 
νομοθεσία, αρχές ανάλογα με τις κατηγορίες χρήσης 
του νερού που αναφέρονται στο παράρτημα I. Γ ια το 
σκοπό αυτό η αρμόδια Διεύθυνση Υδάτων ενημερώνει 
σχετικά τις εν λογω αρχές και θέτει στη διάθεσή τους, 
εφόσον ζητηθούν, στοιχεία από το φάκελο αδειοδότη- 
σης. Οι ανωτέρω αρχές υποχρεούνταί: 

α) να ενημερώνουν τις αρμόδιες Διευθύνσεις Υδάτων 
σχετικά με τα αποτελέσματα των ελέγχων ποιότητας 
ύδατος που διενεργούν και 

β) να τηρούν τις υποχρεώσεις τους που απορρέουν 
από τις διατάξεις του εδαφίου ζ της παραγράφου 1 του 
άρθρου 4 του ν.3199/2003, όπως ισχύει. 

3.1. Οι Διευθύνσεις Υδάτων σε συνεργασία, όπου απαι¬ 
τείται, με τις ως άνω αρμόδιες κατά περίπτωση αρχές, 
προσδιορίζουν πρόγραμμα δειγματοληψιών για τον 
έλεγχο της ποιότητας των νερών σύμφωνα με το οποίο 
προσδιορίζονται τουλάχιστον, ο χρόνος, η συχνότητα 
και το κόστος διενέργειας των δειγματοληψιών. Τα απο¬ 
τελέσματα των δειγματοληψιών καταγράφονται σε ηλε¬ 
κτρονικό αρχείο και αποστέλλονται, τουλάχιστον ανά 
εξάμηνο, στην Ειδική Γραμματεία Υδάτων του Υ.ΠΕ.Κ.Α. 

4. Οι δαπάνες για τη διενέργεια των ελέγχων, όταν 
διαπιστώνεται παράβαση, βαρύνουν τον υπαίτιο δικαι¬ 
ούχο της χρήσης ή/ και του έργου αξιοποίησης του 
υδατικού πόρου. 

5. Στις περιπτώσεις έργων αξιοποίησης υδατικών 
πόρων, οι επιθεωρήσεις και οι έλεγχοι για την τήρη¬ 
ση των όρων των Α.Ε.Π.Ο. ή των Π.Π.Δ. καθώς και των 
Γ ενικών Όρων που περιλαμβάνονται στο παράρτημα 
VI και αφορούν στην τήρηση των απαιτήσεων της εν 
γένει περιβαλλοντικής νομοθεσίας, διενεργούνται σύμ¬ 
φωνα με τις σχετικές προβλέψεις του άρθρου 20 του 
ν.4014/2011 όπως ισχύει. 

Αρθρο 13 
Κυρώσεις 

1. Στους παραβάτες των διατάξεων της παρούσας 
απόφασης, επιβάλλεται ως διοικητική κύρωση πρόστιμο 
ως εξής: 

α) Με πρόστιμο από 3.000 μέχρι 10.000 Ευρώ τιμωρεί¬ 
ται όποιος εκτελεί έργα αξιοποίησης των υδατικών πό¬ 
ρων χωρίς την προβλεπόμενη στην παρούσα απόφαση 
άδεια εκτέλεσης έργου. Το πρόστιμο επιβάλλεται τόσο 
στον κύριο του έργου όσο και στον τεχνικά υπεύθυνο 
της εκτέλεσης του έργου. 

β) Με πρόστιμο από 3.000 μέχρι 5.000 Ευρώ τιμωρείται 
όποιος κάνει χρήση ύδατος χωρίς την προβλεπόμενη 
στην παρούσα απόφαση άδεια χρήσης ύδατος. 

γ) Με πρόστιμο από 1000 μέχρι και 3.000 Ευρώ τιμω¬ 
ρείται όποιος: 

αα) παραβαίνει τους όρους της άδειας εκτέλεσης έρ¬ 
γου ή/και χρήσης ύδατος καθώς και όποιος προβαίνει 
σε απολήψιμη ποσότητα ύδατος κατά παράβαση των 
διατάξεων του άρθρου 7 

ββ) δεν προβαίνει σε διαδικασία τροποποίησης της 
άδειας χρήσης ύδατος, κατά παράβαση της παραγρά¬ 
φου 1 του άρθρου 10. 

δ) Με πρόστιμο από 1.000 μέχρι 2.000 Ευρώ τιμωρείται 
όποιος: 

αα) παραβαίνει τις υποχρεώσεις που προβλέπονται 
στην παράγραφο 2 του άρθρου 1, 
ββ) εξακολουθεί να χρησιμοποιεί ιδιωτική υδροληψία 
ή ιδιωτικό δίκτυο παροχής ύδατος κατά παράβαση του 
άρθρου 8 και δεν εμπίπτει στις εξαιρέσεις της παραγ.3 
του ίδιου άρθρου, 

γγ) παραβαίνει τις υποχρεώσεις που περιγράφονται 
στο άρθρο 9 

δδ) παραβαίνει τις υποχρεώσεις που περιγράφονται 
στα εδάφια (α), (δ), (ε), (στ) και (ζ) της παραγράφου 1 
και στην παράγραφο 2 του άρθρου 11, 
εε) όποιος από τους δικαιούχους που προβλέπονται 
στην παράγραφο 2 του άρθρου 3, εκχωρεί σε τρίτους 
την άδεια χρήσης ύδατος 

στστ) παρακωλύει τη διενέργεια των ελέγχων που 
προβλέπονται στα άρθρα 4 και 12 
ε) Στις περιπτώσεις υφιστάμενων σημείων υδροληψί¬ 
ας σύμφωνα με την παράγραφο 1 (εδάφια δ και ε) του 
άρθρου 2 της υπ’ αριθ. 145026/2014 κοινής υπουργικής 
απόφασης, όπως ισχύει, όποιος μέχρι τις 30 -1-2015, δεν 
καταθέτει ή καταθέτει εκπρόθεσμα την προβλεπόμενη 
αίτηση για χορήγηση άδειας χρήσης ύδατος τιμωρείται 
με πρόστιμο 1.000 μέχρι 2.000 Ευρώ. 

στ) Με πρόστιμο 500 μέχρι 1.000 Ευρώ τιμωρείται 
όποιος: 

αα) παραβαίνει τις απαιτήσεις της παραγράφου 2.2.1. 
του άρθρου 3 

ββ) παραβιάζει το χρονοδιάγραμμα για την υποβολή 
του φακέλου αδειοδότησης σύμφωνα με την παράγρα¬ 
φο 2 του άρθρου 9, 

γγ) υποβάλλει εκπρόθεσμα αίτηση για ανανέωση της 
άδειας εκτέλεσης έργου ή/και χρήσης ύδατος κατά πα¬ 
ράβαση της παραγράφου 2 του άρθρου 10 και 
Στις ανωτέρω περιπτώσεις η καταβολή του προστίμου 
αποτελεί προϋπόθεση για την εξέταση από την αδει- 
οδοτούσα αρχή του φακέλου ανανέωσης ή έκδοσης 
αντίστοιχα της άδειας. 

1.1. Σε περίπτωση υποτροπής για τις ίδιες ως άνω πα¬ 
ραβάσεις εντός τριετίας, τα ποσά των ανωτέρω επιβαλ¬ 
λόμενων προστίμων διπλασιάζονται και σε περίπτωση 
επανειλημμένης υποτροπής εντός του ίδιου χρονικού 
διαστήματος τα ποσά των προστίμων τριπλασιάζονται. 

1.2. Σε περίπτωση που υπόχρεοι για την καταβολή των 
προστίμων είναι οι συγκύριοι του σημείου υδροληψίας 
ο καθένας από αυτούς ευθύνεται για την καταβολή 
ολόκληρου του προστίμου. 

1.3. Βασικό κριτήριο για την επιβολή του ύψους των 
προστίμων που προβλέπονται στην παράγραφο 1, είναι 
το μέγεθος της απολήψιμης ποσότητας του ύδατος, η 


σοβαρότητα και η συχνότητα της παράβασης, το όφε¬ 
λος του παραβάτη και η επαναλαμβανόμενη μη συμμόρ¬ 
φωση με τυχόν υποδείξεις της αδειοδοτούσας αρχής. 

1.4. Στον γεωτεχνικό ή μηχανικό ή επιστήμονα άλλης 
ειδικότητας ο οποίος κατά παράβαση της παραγράφου 
3 του άρθρου 8, της παραγράφου 2.1 του άρθρου 9, της 
παραγράφου 1.3. του άρθρου 10 ή της παραγράφου 
Ιστ του άρθρου 11, βεβαιώνει ψευδώς ή απεικονίζει την 
υπάρχουσα κατάσταση κατά τρόπο ώστε να παραπλανά 
την αρμόδια Διεύθυνση Υδάτων της Αποκεντρωμένης 
Διοίκησης, επιβάλλεται πρόστιμο 5.000 Ευρώ. Η πράξη 
επιβολής του προστίμου κοινοποιείται στο οικείο επι¬ 
μελητήριο για περαιτέρω ενέργειες του πειθαρχικού 
του οργάνου. 

1.5. Στο κάτοχο και χρήστη των μηχανημάτων και 
εργαλείων που χρησιμοποιούνται για την παράνομη 
ανόρυξη υδροληψιών χωρίς την προβλεπόμενη άδεια, 
επιβάλλεται πρόστιμο 2.000 μέχρι 5.000 Ευρώ, ανάλογα 
με τη συχνότητα και σοβαρότητα της παράβασης. 

1.6. Στον κάτοχο των μέσων μεταφοράς ύδατος για 
διανομή σε τρίτους, που ενεργεί κατά παράβαση της 
παραγράφου 4 του άρθρου 11, επιβάλλεται πρόστιμο 
1.000 μέχρι 3.000 Ευρώ. 

1.7. Σε περίπτωση υποτροπής για τις παραβάσεις των 
παραγράφων 1.4,1.5, και 1.6, εντός τριετίας, τα ποσά των 
ανωτέρω επιβαλλόμενων προστίμων διπλασιάζονται και 
σε περίπτωση επανειλημμένης υποτροπής εντός του 
ίδιου χρονικού διαστήματος τα ποσά των προστίμων 
τριπλασιάζονται. 

2. Τα ανωτέρω πρόστιμα επιβάλλονται με απόφαση 
του Γενικού Γραμματέα της Αποκεντρωμένης Διοίκη¬ 
σης, μετά από αιτιολογημένη εισήγηση της αρμόδιας 
Διεύθυνσης Υδάτων της Αποκεντρωμένης Διοίκησης και 
προηγούμενη ακρόαση του ενδιαφερομένου. 

2.1 Η παράβαση διαπιστώνεται ύστερα από αυτοψία 
της αρμόδιας Υπηρεσίας του ΟΤΑ Α'ή Β' βαθμού, η 
οποία υποχρεούται εντός δέκα (10) εργάσιμων ημερών 
από τη διαπίστωση της παράβασης να συντάσσει έκ¬ 
θεση βεβαίωσης παράβασης και να την διαβιβάζει στην 
αρμόδια Δ/νση Υδάτων της Αποκεντρωμένης Διοίκησης. 
Η αδειοδοτούσα αρχή διατηρεί το δικαίωμα να διενερ¬ 
γεί, κατά την κρίση της, αυτοψίες για διαπίστωση των 
παραβάσεων. Η απόφαση επιβολής προστίμου εκδίδεται 
μέσα σε δέκα (10) ημέρες από την υποβολή της σχετικής 
έκθεσης. 

2.2. Πριν την επιβολή των προστίμων για παραβάσεις 
της παραγράφου 1, μπορεί να χορηγηθεί εύλογη προ¬ 
θεσμία για συμμόρφωση. 

3. Τα ανωτέρω διοικητικά πρόστιμα βεβαιώνονται στην 
αρμόδια Δ.Ο.Υ., εισπράττονται κατά τα ισχύοντα στον 
Κώδικα για την Είσπραξη Δημοσίων Εσόδων (ΚΕΔΕ) και 
αποδίδονται σε ειδικό λογαριασμό υπέρ του πράσινου 
Ταμείου του ν. 3889/2010 (ΑΊ82) για τις ανάγκες εφαρ¬ 
μογής της παρούσας απόφασης. 

4. Η απόφαση επιβολής διοικητικού προστίμου υπόκει- 
ται σε ενδικοφανή προσφυγή μέσα σε τριάντα (30) ημέ¬ 
ρες από την κοινοποίησή της. Η ενδικοφανής προσφυγή 
ασκείται ενώπιον του Γενικού Γραμματέα της Αποκε¬ 
ντρωμένης Διοίκησης. Η απόφαση επί της προσφυγής 
εκδίδεται μέσα σε προθεσμία τριάντα (30) ημερών από 
την κατάθεση της προσφυγής. 

4.1. Η απόφαση επί της ενδικοφανούς προσφυγής 
υπόκειται σε προσφυγή ενώπιον του Διοικητικού Πρω- 

τοδικείου του τόπου που εδρεύει η αρμόδια Διεύθυνση 
Υδάτων της Αποκεντρωμένης Διοίκησης , μέσα στην 
προθεσμία της παραγράφου 1 του άρθρου 66 του Κώ¬ 
δικα Διοικητικής Δικονομίας. Για το παραδεκτό της 
προσφυγής καταβάλλεται στην αρμόδια Δ.Ο.Υ. ποσό 
ίσο με το 20% του εκάστοτε επιβαλλόμενου προστίμου. 

4.2. Το ύψος του επιβληθέντος διοικητικού προστίμου 
μειώνεται στο ήμισυ εάν ο υπόχρεος εντός τριάντα 
(30) ημερών από την ημερομηνία κοινοποίησης σε αυ¬ 
τόν της σχετικής πράξης και σε κάθε περίπτωση πριν 
την άσκηση της ενδικοφανούς προσφυγής , προβεί σε 
καταβολή του προστίμου. Η καταβολή αυτή συνεπάγε¬ 
ται την αυτοδίκαιη παραίτηση του υπόχρεου από κάθε 
δικαίωμα προσβολής ή αμφισβήτησης της πράξης επι¬ 
βολής προστίμου. Η διάταξη αυτή δεν εφαρμόζεται στις 
περιπτώσεις της παραγράφου 1.1. του παρόντος άρθρου. 

5. Τα πρόστιμα του παρόντος άρθρου επιβάλλονται 
με την επιφύλαξη εφαρμογής των παραγράφων 3 και 
4 του άρθρου 13 του ν.3199/2003, όπως ισχύει και ανε¬ 
ξάρτητα από την ποινική ευθύνη που προβλέπεται στο 
άρθρο 14 του ίδιου νόμου, όπως τροποποιήθηκε με το 
ν.4042/2012 (Ενότητα Α'). 

6. Οι κυρώσεις που προβλέπονται στις προηγούμενες 
παραγράφους επιβάλλονται ανεξάρτητα από τις κυρώ¬ 
σεις που προβλέπονται στο άρθρο 21 του ν.4014/2011 
καθώς και σε άλλες διατάξεις της κείμενης νομοθεσίας 

7. Κάθε φυσικό ή νομικό πρόσωπο του οποίου η δρα¬ 
στηριότητα προκαλεί ζημία ή άμεση απειλή ζημίας στο 
περιβάλλον κατά παράβαση των διατάξεων της παρού¬ 
σας απόφασης, φέρει περιβαλλοντική ευθύνη, η οποία 
διέπεται από τις διατάξεις του π.δ. 148/2009 (ΑΊ90). 

Αρθρο 14 

Μεταβατικές Διατάξεις 

1. Αιτήσεις για χορήγηση αδειών εκτέλεσης έργων 
αξιοποίησης υδάτων ή/και χρήσης ύδατος οι οποίες, 
κατά την έναρξη ισχύος της παρούσας απόφασης, εκ- 
κρεμούν στις αρμόδιες σύμφωνα με την παράγραφο 2 
του άρθρου 4 υπηρεσίες υποδοχής, προωθούνται μετά 
τον προβλεπόμενο τυπικό έλεγχο, και εξετάζονται από 
τις Διευθύνσεις Υδάτων των αρμόδιων Αποκεντρωμένων 
Διοικήσεων, σύμφωνα με τις παραγράφους 3 και 4 του 
ίδιου άρθρου. 

2. Για τις αιτήσεις οι οποίες, κατά την έναρξη ισχύος 
του παρόντος νόμου, εκκρεμούν στις αρμόδιες Διευ¬ 
θύνσεις Υδάτων των Αποκεντρωμένων Διοικήσεων ο 
τυπικός έλεγχος που προβλέπεται στην παράγραφο 2 
του άρθρου 4, διενεργείται από τις εν λόγω Υπηρεσίες. 


3. Αιτήσεις για έργα και δραστηριότητες, τα οποία 
εμπίπτουν στις περιπτώσεις που αναφέρονται στο άρ¬ 
θρο 2, για τα οποία έχει ξεκινήσει η διαδικασία της 
περιβαλλοντικής αδειοδότησης, εξετάζονται σύμφωνα 
με τις διατάξεις της παρούσας. 

4. Έργα και δραστηριότητες τα οποία εμπίπτουν στις 
περιπτώσεις που αναφέρονται στην παράγραφο 2 . 1 . 1 ., 
2.2.1, 3 και 4 του άρθρου 2 για τα οποία έχει κατατεθεί 
αίτηση άδειας εκτέλεσης έργου αξιοποίησης υδατικών 
πόρων ή ενιαία άδεια εκτέλεσης - χρήσης εξετάζονται 
σύμφωνα με τις διατάξεις της παρούσας. 

5. Εάν στις περιπτώσεις των ανωτέρω παραγράφων, 
έχουν αλλάξει τα στοιχεία σχετικά με τις χρήσεις, την 
απολήψιμη ποσότητα του ύδατος, την αλλαγή των τε¬ 
χνικών χαρακτηριστικών ή την αλλαγή των δικαιούχων, 
ο ενδιαφερόμενος επανυποβάλλει την αίτηση για άδεια 
με τα νέα στοιχεία ώστε αυτή να αξιολογηθεί σύμφωνα 
με την παρούσα απόφαση. 

6. Ιδιώτες/φορείς, των οποίων η άδεια εκτέλεσης έρ¬ 
γου έχει λήξει, χωρίς να έχει εκτελεσθεί το έργο, δύνα- 
νται να υποβάλλουν αίτηση για επανεξέταση, σύμφωνα 
με τις διατάξεις της παρούσας. 

Αρθρο 15 

Καταργούμενες Διατάξεις 

Από την έναρξη ισχύος της παρούσας απόφασης κα- 
ταργούνταί: 

α) η υπ’ αριθ. 43504/2005 κοινή υπουργική απόφαση 
«Κατηγορίες αδειών χρήσης υδάτων και εκτέλεσης έρ¬ 
γων αξιοποίησής τους, διαδικασία έκδοσης, περιεχόμενο 
και διάρκεια ισχύος αυτών» (Β'1784), 

β) η υπ’ αριθ. 150559/2011 κοινή υπουργική απόφαση 
«Διαδικασίες, όροι και προϋποθέσεις για τη χορήγη¬ 
ση αδειών για υφιστάμενα δικαιώματα χρήσης νερού» 
(ΒΊ440), όπως ισχύει, συμπεριλαμβανομένων των προ- 
βλεπόμενων προστίμων για αιτήσεις αδειοδότησης που 
ήδη, κατά την έναρξη ισχύος της παρούσας απόφασης, 
έχουν κατατεθεί και εκκρεμούν σε υπηρεσίες υποδοχής 
ή σε αρμόδιες Διευθύνσεις Υδάτων των Αποκεντρωμέ¬ 
νων Διοικήσεων, καθώς και, 

γ) κάθε διάταξη που έρχεται σε αντίθεση με τις δια¬ 
τάξεις της παρούσας απόφασης. 

Άρθρο 16 
Παραρτήματα 

Προσαρτώνται και αποτελούν αναπόσπαστο μέρος 
της παρούσας απόφασης τα παραρτήματα I, II, III, IV, V, 
και VI που ακολουθούν. 

ΠΑΡΑΡΤΗΜΑ I 

ΒΑΣΙΚΕΣ ΚΑΤΗΓΟΡΙΕΣ ΧΡΗΣΗΣ ΥΔΑΤΟΣ 


1 Ύδρευση 

1.1 Πόση - διατροφή 

1.2 Καθαριότητα - άρδευση πρασίνου 

1.3 Υδροδότηση κοινόχρηστων χώρων και δημόσιων καταστημάτων 

1.4 Εργασίες οικοδόμησης 

1.5 Λοιπές χρήσεις ύδατος 


2 Αγροτική χρήση 

2.1 Άρδευση 

2.2 Κτηνοτροφία - Πτηνοτροφία 

2.3 Υδατοκαλλιέργειες (ιχθυοκαλλιέργειες, οστρακοκαλλιέργειες, λοιπές υδατοκαλλιέργειες) 
εσωτερικών επιφανειακών και μεταβατικών υδάτων 

2.4 Αντιπαγετική προστασία 

2.5 Λοιπές χρήσεις ύδατος που εξυπηρετούν αγροτικές δραστηριότητες (όπως 
θερμοκηπιακές εγκαταστάσεις, ρύθμιση μικροκλίματος, έκπλυση εδαφών, πυρασφάλεια) 


3. Βιομηχανική χρήση 

3.1 Άμεση χρήση (ενσωμάτωση) 

3.2 Έμμεση χρήση (επεξεργασία προϊόντων - πρώτων υλών) 

3.3 Εμφιάλωση - συσκευασία ύδατος 

3.4 Ψύξη - Θερμορύθμιση 

3.5 Λατομική/μεταλλευτική χρήση ορυκτών (όπως υποβιβασμός στάθμης) - Εξόρυξη 
ενεργειακών ορυκτών 

3.6 Αγροτοβιομηχανία (ΠΔ 227/1987 Α' 100 ) 

3.7 Λοιπές χρήσεις ύδατος που εξυπηρετούν βιομηχανικές δραστηριότητες (όπως 
πυρασφάλεια) 


4. Ενεργειακή χρήση 

4.1 Παραγωγική κίνηση - Υδροηλεκτρικές εγκαταστάσεις 

4.2 Θερμοηλεκτρικές εγκαταστάσεις 

4.3 Λοιπές χρήσεις ύδατος που εξυπηρετούν ενεργειακά έργα (όπως πυρασφάλεια) 


5. Αναψυχή (για χρήσεις πλην της ύδρευσης) 

5.1 Ξενοδοχειακά καταλύματα - Κατασκηνώσεις - Ξενώνες 

5.2 Εγκαταστάσεις ειδικής τουριστικής υποδομής όπως κέντρα τουρισμού, θερμαλιστικές 
χρήσεις για την υγεία 

5.3 Μη περιστασιακές και μη ατομικές αθλητικές - ψυχαγωγικές δραστηριότητες όπως 
ιστιοπλοΐα, κωπηλασία, θαλάσσιο σκι, κολύμβηση, γήπεδα, κέντρα πολιτισμού, θεματικά 
πάρκα 

5.4 Λοιπές χρήσεις νερού που εξυπηρετούν δραστηριότητες αναψυχής (όπως πυρασφάλεια) 

ΠΑΡΑΡΤΗΜΑ II 

ΔΙΚΑΙΟΛΟΓΗΤΙΚΑ ΓΙΑ ΕΚΔΟΣΗ ΑΔΕΙΑΣ ΕΚΤΕΛΕΣΗΣ ΕΡΓΟΥ ΑΞΙΟΠΟΙΗΣΗΣ ΥΔΑΤΙΚΟΥ 

ΠΟΡΟΥ 


Α. ΓΕΝΙΚΑ ΔΙΚΑΙΟΛΟΓΗΤΙΚΑ 

Κατατίθενται στην Υπηρεσία υποδοχής σύμφωνα με τη παράγραφο 2 του άρθρου 4. 

Α1. Αίτηση - Δήλωση του Παραρτήματος IV 

Α2. Χάρτη κτηματολογίου ή αντίγραφο τοπογραφικού διαγράμματος, ή απόσπασμα 
ορθοφωτοχάρτη, ή εικόνα ψηφιακής εφαρμογής, ή απόσπασμα τοπογραφικού χάρτη Γ.Υ.Σ., σε 
κατάλληλη κατά περίπτωση κλίμακα, ανάλογα με το είδος και το μέγεθος του έργου, που θα 
παρουσιάζει: 

α) το σημείο υδροληψίας με συντεταγμένες σε προβολικό σύστημα ΕΓΣΑ 87 ή \Λ/<35 84, 
β) τα περιγράμματα των περιοχών χρήσης ύδατος από το σημείο υδροληψίας, εκτός αν αυτές 
οι πληροφορίες παρέχονται από τον Ο.Σ.Δ.Ε. καθώς και τις κτιριακές και λοιπές 
εγκαταστάσεις, εφόσον συνδέονται και εξυπηρετούν ή εξυπηρετούνται από το έργο, 
γ) για γραμμικά έργα, την όδευση και τις συντεταγμένες της αρχής και του τέλους του έργου και 
των κομβικών σημείων της όδευσής τους, σε προβολικό σύστημα ΕΓΣΑ 87 ή \Λ/<35 84. 


Β. ΕΙΔΙΚΑ ΔΙΚΑΙΟΛΟΓΗΤΙΚΑ ΚΑΤΑ ΠΕΡΙΠΤΩΣΗ 

Κατατίθενται στην Υπηρεσία υποδοχής σύμφωνα με τη παράγραφο 2 του άρθρου 4. 

Β1. Σε περίπτωση που ο αϊτών ενεργεί για λογαριασμό νομικού προσώπου, νόμιμη 
εξουσιοδότηση εκπροσώπησης. 

Β2. Γνώμη των αρμόδιων Αρχαιολογικών Υπηρεσιών για την κατασκευή των απαιτούμενων 
έργων εφόσον αυτά χωροθετούνται συνολικά ή εν μέρει εντός κηρυγμένου αρχαιολογικού 
χώρου, ζωνών προστασίας Α και Β ή πλησίον αρχαίου , κατά την έννοια των άρθρων 12, 13 
και 10 παρ. 3 αντίστοιχα, του ν.3028/2002 (ΑΊ53). 

Β3. Γνώμη των αρμόδιων Δασικών Υπηρεσιών, Υπηρεσιών Περιβάλλοντος ή/και του αρμόδιου 
Φορέα Διαχείρισης σε περίπτωση έργων τα οποία εμπίπτουν εν όλω ή εν μέρει σε περιοχή 
ΝΑΤίΙΠΑ 2000, σε δασικές περιοχές και εν γένει σε περιοχές ειδικής προστασίας. 

Β4. Για επιφανειακές υδροληψίες (υδατορέματα, λίμνες) έργων κατηγορίας Α, υδρολογική 
μελέτη η οποία να αποτυπώνει τα λοιπά σημεία υδροληψίας από το εν λόγω επιφανειακό σώμα 
και να περιλαμβάνει τις απαιτούμενες ελάχιστες παροχές κατάντη για την προστασία του 
περιβάλλοντος και για την εξασφάλιση των ποσοτήτων για τις ανάγκες των κατάντη χρήσεων 
ύδατος κατά τη διάρκεια της μέγιστης ζήτησης. Για επιφανειακές υδροληψίες (υδατορέματα, 
λίμνες) έργων κατηγορίας Β υδρολογική έκθεση η οποία να αποτυπώνει τα λοιπά σημεία 
υδροληψίας από το εν λόγω επιφανειακό σώμα και να περιλαμβάνει τις απαιτούμενες ελάχιστες 
παροχές κατάντη για την προστασία του περιβάλλοντος και για την εξασφάλιση των 
ποσοτήτων για τις ανάγκες των κατάντη χρήσεων ύδατος κατά τη διάρκεια της μέγιστης 
ζήτησης. 


Β5. Για γεωτρήσεις/πηγάδια/πηγές, Υδρογεωλογική έκθεση που θα περιλαμβάνει τουλάχιστον: 

• Τεχνικά χαρακτηριστικά υδροληψίας, (όπως Βάθος, διάμετρος ανόρυξης, είδος και 
διάμετρος σωλήνωσης, είδος και διάμετρος πιεζομετρικού σωλήνα σε περίπτωση 
γεώτρησης). 

• Γεωμορφολογία Περιοχής. 

• Γεωλογικά - Υδρολογικά- Υδρογεωλογικά Στοιχεία (όπως γεωλογικοί σχηματισμοί, 
υδρογεωλογική συμπεριφορά σχηματισμών, αναμενόμενη στάθμη - παροχή) - Γεωλογικός 
χάρτης περιοχής - εκτίμηση της ποσοτικής και ποιοτικής κατάστασης του υπόγειου υδατικού 
σώματος σύμφωνα με το ισχύον Σχέδιο Διαχείρισης. 

Β6. Σε περίπτωση ύδρευσης μεμονωμένων εγκαταστάσεων, άδεια οικοδομής ή έγγραφο 
νομιμοποίησης από την αρμόδια πολεοδομική υπηρεσία ή άδεια εγκατάστασης. 

Β7. Ειδικό γεωτρητικό πρόγραμμα υποβιβασμού στάθμης για τη λατομική/μεταλλευτική χρήση 
και τη προστασία τεχνικών έργων, το οποίο θα περιλαμβάνει και σχετική πρόβλεψη για τη 
χρήση του αντλούμενου ύδατος. 


Γ. ΣΥΜΠΛΗΡΩΜΑΤΙΚΑ ΔΙΚΑΙΟΛΟΓΗΤΙΚΑ 

Τα συμπληρωματικά δικαιολογητικά κατατίθενται στην αρμόδια Διεύθυνση Υδάτων, με βάση τα 
προβλεπόμενα στο οικείο Σχέδιο Διαχείρισης λεκανών απορροής ποταμών και τις κατά 
περίπτωση ισχύουσες κανονιστικές διατάξεις. 

ΠΑΡΑΡΤΗΜΑ III 

ΔΙΚΑΙΟΛΟΓΗΤΙΚΑ ΓΙΑ ΕΚΔΟΣΗ ΑΔΕΙΑΣ ΧΡΗΣΗΣ ΥΔΑΤΟΣ 

Όσα από τα παρακάτω δικαιολογητικά έχουν υποβληθεί στην αρμόδια Διεύθυνση Υδάτων της 
Αποκεντρωμένης Διοίκησης κατά τα προγενέστερα στάδια αδειοδότησης του έργου και δεν 
έχουν τροποποιηθεί, δεν υποβάλλονται εκ νέου με την αίτηση άδειας χρήσης ύδατος. 

Α. ΓΕΝΙΚΑ ΔΙΚΑΙΟΛΟΓΗΤΙΚΑ 

Κατατίθενται στην Υπηρεσία υποδοχής σύμφωνα με τη παράγραφο 2 του άρθρου 4. 

Α1. Αίτηση - Δήλωση του Παραρτήματος IV 

Α2. Χάρτη κτηματολογίου ή αντίγραφο τοπογραφικού διαγράμματος, ή απόσπασμα 
ορθοφωτοχάρτη, ή εικόνα ψηφιακής εφαρμογής, ή απόσπασμα τοπογραφικού χάρτη Γ.Υ.Σ., σε 
κατάλληλη κατά περίπτωση κλίμακα, ανάλογα με το είδος και το μέγεθος του έργου, που θα 
παρουσιάζει: 

α) το σημείο υδροληψίας με συντεταγμένες σε προβολικό σύστημα ΕΓΣΑ 87 ή \Λ/Ό3 84, 
β) τα περιγράμματα των περιοχών χρήσης ύδατος από το σημείο υδροληψίας, εκτός αν αυτές 
οι πληροφορίες παρέχονται από τον Ο.Σ.Δ.Ε. 

Β. ΕΙΔΙΚΑ ΔΙΚΑΙΟΛΟΓΗΤΙΚΑ ΚΑΤΑ ΠΕΡΙΠΤΩΣΗ 

Κατατίθενται στην Υπηρεσία υποδοχής σύμφωνα με τη παράγραφο 2 του άρθρου 4. 

Β1. Για νέα έργα απαιτούνται: 

α) Τυχόν λοιπά τεχνικά στοιχεία εκθέσεις/μελέτες που έχουν ζητηθεί από την αρμόδια 
Διεύθυνση Υδάτων της Αποκεντρωμένης Διοίκησης σε προγενέστερα στάδια αδειοδότησης. 
β) Έκθεση εκτέλεσης του έργου η οποία περιλαμβάνει κατ’ ελάχιστον: 

• Θέση εκτέλεσης σε ΕΓΣΑ 87 ή \Λ/Ό3 84. 

• Τεχνικά χαρακτηριστικά υδροληψίας όπως: μέθοδος διάτρησης, τύπος γεωτρύπανου, 
ονοματεπώνυμο χειριστή, ημερομηνίες εκτέλεσης του έργου, βάθος-διάμετρος ανόρυξης, 
είδος και διάμετρος σωλήνωσης, είδος και διάμετρος πιεζομετρικού σωλήνα, υδροστατική 
στάθμη ηρεμίας, εκτιμώμενη παροχή, είδος-ισχύς αντλητικού συγκροτήματος. 

• Γεωλογικά - υδρολογικά-υδρογεωλογικά στοιχεία που προέκυψαν κατά την εκτέλεση του 
έργου. Στρωματογραφία διατρητικής στήλης και καταγραφή βάθους και είδους 
υδροφόρων στρωμάτων. 

• Εκτίμηση δυναμικότητας έργου (ειδικά σε υδρογεωτρήσεις κατόπιν δοκιμαστικής 
άντλησης). 

• Υπολογισμός υδραυλικών παραμέτρων υδροπερατότητας, υδροχωρητικότητας 
μεταβιβαστικότητας μετά από δοκιμαστική άντληση καθώς και ακτίνα κώνου κατάπτωσης 
από την άντληση και εκτίμηση φαινομένων αλληλεπίδρασης με παρακείμενες υδροληψίες 
και των επιπτώσεων στα υφιστάμενα υδροληπτικά έργα. 

Β2. Σε περίπτωση που ο αϊτών ενεργεί για λογαριασμό νομικού προσώπου/συλλογικού 
οργάνου, νόμιμη εξουσιοδότηση εκπροσώπησης. Στην περίπτωση αυτή συνυποβάλλεται και 
αντίγραφο της νόμιμης συστατικής πράξης του νομικού προσώπου ιδιωτικού δικαίου ή του 
συλλογικού οργάνου με τις τυχόν τροποποιήσεις της. 

Β3. Για αγροτική χρήση που είναι καταγεγραμμένη στο Ολοκληρωμένο Σύστημα Διαχείρισης 
και Ελέγχου (ΟΣΔΕ), αντίγραφα δηλώσεων των τελευταίων πέντε (5) ετών. 

Γ. ΣΥΜΠΛΗΡΩΜΑΤΙΚΑ ΔΙΚΑΙΟΛΟΓΗΤΙΚΑ 

Κατατίθενται στην αρμόδια Διεύθυνση Υδάτων εφόσον αυτά απαιτούνται, με βάση τα 
προβλεπόμενα στο οικείο Σχέδιο Διαχείρισης λεκανών απορροής ποταμών και τις κατά 
περίπτωση ισχύουσες κανονιστικές διατάξεις. 

ΠΑΡΑΡΤΗΜΑ IV 
ΑΙΤΗΣΗ-ΔΗΛΩΣΗ 

Τα πεδία συμπληρώνονται από τον αιτούντα με τη βοήθεια της Υπηρεσίας υποδοχής της 
αίτησης εφόσον υπάρχουν και είναι γνωστά τα αντίστοιχα δεδομένα. 


Α. ΑΙΤΗΣΗ 


1. ΓΙΑ ΤΗ ΧΟΡΗΓΗΣΗ 

Άδειας εκτέλεσης έργου αξιοποίησης υδατικών πόρων [ ] 

Άδειας χρήσης ύδατος 

με έκδοση Α.Ε.Π.Ο.(αριθμός). [ ] 

με υπαγωγή σε Π.Π.Δ. (αριθμός). [ ] 

- μετά από ΑΔΕΙΑ ΕΚΤΕΛΕΣΗΣ ΕΡΓΟΥ (αριθμός). [ ] 

- με ΚΩΔΙΚΟ Ε.Μ.Σ.Υ. [ ] 

(ι αναγράφεται ο κωδ.αριθ. ή ο αριθ. πρωτ. υποβολής αίτησης) 

Ενιαία άδεια χρήσης ύδατος - εκτέλεσης έργου αξιοποίησης υδατικών πόρων [ ] 

Τροποποίησης άδειας χρήσης ύδατος με κωδικό. [ ] 

Αντικατάσταση υδροληψίας με κωδικό. [ ] 

Ανανέωση άδειας χρήσης με κωδικό. [ ] 


2. ΠΡΟΣ 

ΟΤΑ Α’ Βαθμού 
ΟΤΑ Β’ Βαθμού 
Δ/νση Υδάτων . 
Αποκ. Διοίκηση 


3. ΣΤΟΙΧΕΙΑ ΑΙΤΟΥΝΤΟΣ 
3.1. Για φυσικά πρόσωπα: 

Ονοματεπώνυμο. 

Δ/νση κατοικίας: Οδός. 

Πόλη - Νομός. 


Τηλ.Θ-ΓΠ3ΪΙ: 

Α.Δ.Τ.Ημερ. Έκδ. 


Α.Φ.Μ. 


Ονομα πατρός 


Αριθμ. 
Τ. Κ. ... 


Εκδούσα αρχή 


3.2. Για Ν.Π.Ι.Δ & Ν.Π.Δ.Δ.: 

Επωνυμία. 

Οδός.Αριθμ.Τ.Κ. 

Τηλ. Θ-ΓΠ3ΪΙ. 

Ονοματεπώνυμο νόμιμου εκπροσώπου. 

Α.Φ.Μ. 


4. ΣΤΟΙΧΕΙΑ ΧΩΡΟΥ ( εκτέλεσης έργου ή χρήσης ύδατος) 
4.1. Γεωγραφικά στοιχεία: 

Περιφερειακή Ενότητα. 

Δήμος . 

Δημοτική Ενότητα. 

Δημοτική/Τοπική Κοινότητα. 

Τοπωνύμιο. 

4.2. Ιδιοκτησιακό καθεστώς σημείου εκτέλεσης έργου ή υδροληψίας: 


Ιδιωτικό 

Δημόσιο 

Δημοτικό [ ] 

Άλλο. [ ] 

4.3. Ιδιοκτησιακό καθεστώς χώρων χρήσεων ύδατος: 

Ιδιωτικό [ ] 

Δημόσιο 

Δημοτικό [ ] 

Άλλο. [ ] 


5. ΣΤΟΙΧΕΙΑ ΧΡΗΣΗΣ ΥΔΑΤΟΣ 

5.1 Βασικές κατηγορίες χρήσης (προκειμένου για μικτή/πολλαπλή χρήση 
συμπληρώνονται δύο ή περισσότερα): 


ΥΔΡΕΥΤΙΚΗ ΧΡΗΣΗ 

Πόση-διατροφή [ ] 

Καθαριότητα-πράσινο [ ] 

Υδροδ. κοινόχρ. χώρων - δημ. καταστημάτων 

Εργασίες οικοδόμησης [ ] 

Άοιπές χρήσεις ύδατος ανθρώπινης κατανάλωσης [ ] 

ΑΓΡΟΤΙΚΗ ΧΡΗΣΗ 

Άρδευση [ ] 

Κτηνοτροφία - Πτηνοτροφία [ ] 

Υδατοκαλλιέργεια 

Αντιπαγετική προστασία [ ] 

Αοιπές χρήσεις που εξυπηρετούν αγροτικές δραστηριότητες [ ] 

ΒΙΟΜΗΧΑΝΙΚΗ ΧΡΗΣΗ 

Άμεση χρήση (ενσωμάτωση) [ ] 

Έμμεση χρήση (επεξεργασία) [ ] 

Εμφιάλωση συσκευασία ύδατος 

Ψύξη -θερμορύθμιση [ ] 

Αγροτοβιομηχανία [ ] 

Λατομική/μεταλλευτική χρήση, Εξόρυξη ενεργειακών ορυκτών 

Λοιπές χρήσεις ύδατος που εξυπηρετούν βιομηχανικές δραστηριότητες [ ] 

ΕΝΕΡΓΕΙΑΚΗ ΧΡΗΣΗ 

Παραγωγική κίνηση-Υδροηλεκτρική εγκατάσταση [ ] 

θερμοηλεκτρική εγκατάσταση [ ] 

Λοιπές χρήσεις ύδατος που εξυπηρετούν ενεργειακά έργα [ ] 

ΧΡΗΣΗ ΓΙΑ ΑΝΑΨΥΧΗ 

Ξενοδοχειακά καταλύματα-Κατασκηνώσεις-Ξενώνες [ ] 

Εγκαταστάσεις ειδικής τουριστικής υποδομής 

Με περιστασιακές & μη ατομικές αθλητικές - ψυχαγωγικές δραστηριότητες 
Λοιπές χρήσεις που εξυπηρετούν δραστηριότητες αναψυχής 

5.2.Είδος και μέγεθος μονάδας εκμετάλλευσης: 
αΐ. Για ύδρευση 

Αριθμός υδρευόμενων ατόμων. 

Έκταση σε στρ./είδος πρασίνου. 

α2. Για επεξεργασία ύδατος 

Τρόπος επεξεργασίας. 


β. Για άρδευση 


Είδος καλλιέργειας/έτος/5ετία 

Αρδευόμενη έκταση σε στρ. 

Σύστημα άρδευσης 














γ. Για πότισμα ζώων 

Είδος ζώων.(μέγιστος-αριθ./5ετία).(ελάχιστος-αριθ./5ετία) 

Είδος ζώων.(μέγιστος-αριθ./5ετία).(ελάχιστος-αριθ./5ετία) 

Είδος ζώων.(μέγιστος-αριθ./5ετία).(ελάχιστος-αριθ./5ετία) 

Είδος ζώων.(μέγιστος-αριθ./5ετία).(ελάχιστος-αριθ./5ετία) 

δ. Για υδατοκαλλιέργεια/ ιχθυοκαλλιέργεια (εσωτερικά και μεταβατικά ύδατα) 

Είδος παραγόμενων προϊόντων. 

Δυναμικότητα έργου (προβλεπόμενη παραγωγή). 

Αριθμός/Χωρητικότητα δεξαμενών ή κλωβών (κ.μ.). 

ε. Για βιομηχανική χρήση 

Είδος παραγόμενων προϊόντων. 

Δυναμικότητα έργου (προβλεπόμενη παραγωγή). 

Αριθμός/Χωρητικότητα δεξαμενών (κ.μ.). 

στ. Γ ια ενεργειακή χρήση 

Παραγόμενη ισχύς μονάδας. 

ζ. Γ ια χρήση για αναψυχή 

Συνολική χωρητικότητα υδατοδεξαμενών (κ.μ.). 

Υδάτινη επιφάνεια που θα δεσμευτεί για τη χρήση ή που ασκείται η χρήση (στρ.). 

η. Λοιπές περιπτώσεις χρήσης ύδατος που δεν περιγράφονται παραπάνω 

Σύντομη περιγραφή. 

6. ΣΤΟΙΧΕΙΑ ΥΔΑΤΟΣ 
6.1. Προέλευση 


ΕΠΙΦΑΝΕΙΑΚΟ 

Λίμνες Ποτάμια Ρέματα [ ] 

Μεταβατικά ύδατα 

Παράκτια ύδατα [ ] 

Άλλο [ ] 

ΥΠΟΓΕΙΟ 

Γεώτρηση [ ] 

Πηγάδι/Φρέαρ [ ] 

ΠΗΓΗ (σημειακή ή μέτωπο) [ ] 


6.2. Ποσότητα (σε κ.μ. ανά ετήσια περίοδο χρήσης): 

Μέγιστη Ετήσια απολήψιμη ποσότητα ύδατος (κ.μ.):. 

Ελάχιστη Ετήσια απολήψιμη ποσότητα ύδατος (κ.μ.):. 

Περίοδος χρήσης (μήνες) από.έως 


7. ΣΥΝΤΟΜΗ ΤΕΧΝΙΚΗ ΠΕΡΙΓΡΑΦΗ 

Είδος Υδροληψίας:. 

Συντεταγμένες: . 

Εκμεταλλεύσιμη Παροχή:. 

Βάθος διάτρησης/σωλήνωσης:. 

Εξωτερική Διάμετρος Διάτρησης /Σωλήνωσης:. 

Στάθμη ηρεμίας:. 

Στάθμη Άντλησης:. 

Ιπποδύναμη/ Βάθος τοποθέτησης αντλίας (εάν υπάρχει). 

Πιεζομετρικός Σωλήνας: (εάν υπάρχει). 

Χωρητικότητα Ταμιευτήρα/Δεξαμενής:. 

Υδρόμετρο (εάν υπάρχει σημειώνονται αριθμ., ένδειξη & ημ/νία) 


Αγωγοί μεταφοράς ύδατος (εάν υπάρχουν σημειώνεται αριθ., μήκος, συντεταγμένες) 


Λοιπά: 


8. ΣΧΟΛΙΑ - ΠΑΡΑΤΗΡΗΣΕΙΣ 


Ο/Η/ ΑΙΤΩΝ/ΟΥΣΑ 


(βεβαιώνεται αρμοδίως το γνήσιο της υπογραφής) 

Β1. ΝΕΑ ΕΡΓΑ 

ΣΤΟΙΧΕΙΑ ΥΠΕΥΘΥΝΗΣ ΔΗΛΩΣΗΣ ν.1599/1986 ή ΒΕΒΑΙΩΣΗΣ ΔΗΜΟΣΙΑΣ ΑΡΧΗΣ ΟΤΑΝ 
ΦΟΡΕΑΣ ΤΟΥ ΕΡΓΟΥ ΕΙΝΑΙ ΙΔΙΩΤΗΣ ή ΔΗΜΟΣΙΑ ΑΡΧΗ, ΚΑΤΑ ΠΕΡΙΠΤΩΣΗ 


Ο/Η (επώνυμο-όνομα). 

του (όνομα πατρός). 

κάτοχος του υπ'αριθμ. Α.Δ.Τ. 

με ημ/νία έκδοσης . 

εκδίδουσα αρχή. 

με Α.Φ.Μ. 

δηλώνω υπεύθυνα και γνωρίζοντας τις συνέπειες του ν.1599/1986 για ψευδή δήλωση, ότι: 

(α) οι ανάγκες σε νερό που αναγράφονται στην αίτηση δεν ικανοποιούνται πλήρως από άλλη 
πηγή υδροληψίας, 

(β) έχω έννομο συμφέρον για να αιτηθώ την αδειοδότηση της συγκεκριμένης χρήσης ως 
δικαιούχος του σημείου υδροληψίας και των εξυπηρετούμενων από αυτή 

εκτάσεων/εγκαταστάσεων .* και επιφυλάσσομαι να 

προσκομίσω, εφόσον μου ζητηθούν κατά τη διενέργεια έκτακτου ή τακτικού ελέγχου, τα 
ανάλογα νομιμοποιητικά έγγραφα σύμφωνα με το παράρτημα V της ΚΥΑ. 


(γΐ) η όδευση των αγωγών που εξυπηρετούν την υδροληψία δεν χωροθετείται εν όλω ή εν 
μέρει σε δημόσια, δασική ή ιδιωτική έκταση τρίτου, ή 
(γ2) η όδευση των αγωγών που εξυπηρετούν την υδροληψία χωροθετείται εν όλω ή εν μέρει σε 
δημόσια, δασική ή/και ιδιωτική έκταση τρίτου, αλλά κατέχω όλες τις απαραίτητες άδειες, 
εγκρίσεις ή βεβαιώσεις δημόσιας αρχής για την όδευση του αγωγού και επιφυλάσσομαι να 
τις προσκομίσω, εφόσον μου ζητηθούν κατά τη διενέργεια έκτακτου ή τακτικού ελέγχου***, 
(δ) ο ιδιοκτήτης της έκτασης βάση ιδιωτικού συμφωνητικού επιτρέπει την εκτέλεση του έργου 
όπως αυτή περιγράφεται στη αίτηση μου και αποτυπώνεται στα σχετικά σχέδια που τη 
συνοδεύουν. 


Ο/Η ΔΗΛΩΝ/ΟΥΣΑ 


(βεβαιώνεται αρμοδίως το γνήσιο της υπογραφής) 


Συμπληρώνεται αναλόγως (π.χ. κύριος, επικαρπωτής, δικαιούχος δουλείας, μισθωτής, κατά 
παραχώρηση χρήστης ή δικαιούχος δυνάμει άλλου δικαιώματος που υποδεικνύεται με έγγραφο ή 
βεβαίωση δημόσιας αρχής). 

Διαγράφεται αναλόγως το (γΐ) ή το (γ2). 


ΗΜΕΡΟΜΗΝΙΑ ΥΠΟΒΟΛΗΣ ΑΙΤΗΣΗΣ-ΔΗΛΩΣΗΣ: 

Β2. ΥΦΙΣΤΑΜΕΝΑ ΕΡΓΑ 

ΣΤΟΙΧΕΙΑ ΥΠΕΥΘΥΝΗΣ ΔΗΛΩΣΗΣ ν.1599/1986 ή ΒΕΒΑΙΩΣΗΣ ΔΗΜΟΣΙΑΣ ΑΡΧΗΣ ΟΤΑΝ 
ΦΟΡΕΑΣ ΤΟΥ ΕΡΓΟΥ ΕΙΝΑΙ ΙΔΙΩΤΗΣ ή ΔΗΜΟΣΙΑ ΑΡΧΗ, ΚΑΤΑ ΠΕΡΙΠΤΩΣΗ 


Ο/Η (επώνυμο-όνομα). 

του (όνομα πατρός). 

κάτοχος του υπ'αριθμ. Α.Δ.Τ. 

με ημ/νία έκδοσης . 

εκδίδουσα αρχή. 

με Α.Φ.Μ. 

δηλώνω υπεύθυνα και γνωρίζοντας τις συνέπειες του ν.1599/1986 για ψευδή δήλωση, ότι: 

(α) οι ανάγκες σε νερό που αναγράφονται στην αίτηση δεν ικανοποιούνται πλήρως από άλλη 
πηγή υδροληψίας, 

(β) έχω έννομο συμφέρον για να αιτηθώ την αδειοδότηση της συγκεκριμένης χρήσης ως 
δικαιούχος του σημείου υδροληψίας και των εξυπηρετούμενων από αυτή 

εκτάσεων/εγκαταστάσεων.* και επιφυλάσσομαι 

να προσκομίσω, εφόσον μου ζητηθούν κατά τη διενέργεια έκτακτου ή τακτικού ελέγχου, τα 
ανάλογα νομιμοποιητικά έγγραφα σύμφωνα με το παράρτημα V της ΚΥΑ 


Ο/Η ΔΗΛΩΝ/ΟΥΣΑ 


(βεβαιώνεται αρμοδίως το γνήσιο της υπογραφής) 


Συμπληρώνεται αναλόγως (π.χ. κύριος, επικαρπωτής, δικαιούχος δουλείας, μισθωτής, κατά 
παραχώρηση χρήστης ή δικαιούχος δυνάμει άλλου δικαιώματος που υποδεικνύεται με έγγραφο ή 
βεβαίωση δημόσιας αρχής). 


ΗΜΕΡΟΜΗΝΙΑ ΥΠΟΒΟΛΗΣ ΑΙΤΗΣΗΣ-ΔΗΛΩΣΗΣ: 

ΠΑΡΑΡΤΗΜΑ V 
ΝΟΜΙΜΟΠΟΙΗΤΙΚΑ ΕΓΓΡΑΦΑ 


Για την απόδειξη του εννόμου συμφέροντος ο αϊτών υποχρεούται να προσκομίσει, εφόσον του 
ζητηθεί, αναλόγως: 

1. Θεωρημένο αντίγραφο νόμιμου τίτλου από τον οποίο να προκύπτει δικαίωμα χρήσης του 
σημείου της υδροληψίας καθώς και των χώρων όπου γίνεται η χρήση του ύδατος όπως: 
α) συμβολαιογραφικό έγγραφο από το οποίο να προκύπτει εμπράγματο δικαίωμα (κυριότητα, 
επικαρπία, δουλεία) ή 

β) αριθμό κτηματολογίου/κτηματολογικού διαγράμματος ή 
γ) ιδιωτικό συμφωνητικό μίσθωσης ή άλλου ενοχικού δικαιώματος ή 
δ) αντίγραφο ΟΣΔΕ/ ΟΠΕΚΕΠΕ 

Σε περίπτωση έλλειψης των ανωτέρω: 

α) κοινή απόφαση των κατά περίπτωση αρμόδιων Υπουργών ή Γενικού Γραμματέα 
Αποκεντρωμένης Διοίκησης για τη παραχώρηση δημόσιας έκτασης ή 
β) παραχώρηση χρήσης με βεβαίωση δημόσιας αρχής, ή 
γ) αντίγραφο Ε9 ή 

δ) υπεύθυνη δήλωση του ιδιόκτητη για την νόμιμη παραχώρηση της χρήσης του σημείου της 
υδροληψίας ή/και των χώρων όπου γίνεται η χρήση του ύδατος. 


2. Σε περιπτώσεις έργων για την πραγματοποίηση των οποίων απαιτούνται απαλλοτριώσεις τα 
ως άνω δικαιολογητικά δεν απαιτούνται για την έκταση που πρόκειται να απαλλοτριωθεί. 

3. Για υδροληπτικά έργα ΟΤΑ από ιδιωτικό σημείο υδροληψίας, απόφαση του οικείου 
δημοτικού ή περιφερειακού συμβουλίου κατά περίπτωση ή σε περίπτωση του ν.4280/2014 
(άρθρο 52) βεβαίωση της αρμόδιας δασικής υπηρεσίας. 

4. Για υδροληπτικά έργα οργανισμών συλλογικών αρδευτικών δικτύων (όπως ΓΟΕΒ, ΤΟΕΒ) 
απόφαση του διοικητικού τους συμβουλίου. 

5. Για υδροληπτικά έργα από δημόσιο σημείο υδροληψίας, βεβαίωση παραχώρησης χρήσης 
της αρμόδιας δημόσιας αρχής. 

ΠΑΡΑΡΤΗΜΑ VI 

ΟΙ ΚΑΤ’ ΕΛΑΧΙΣΤΟΝ ΟΡΟΙ ΑΔΕΙΩΝ ΕΚΤΕΛΕΣΗΣ ΕΡΓΟΥ ΑΞΙΟΠΟΙΗΣΗΣ ΥΔΑΤΙΚΩΝ 

ΠΟΡΩΝ ΚΑΙ ΧΡΗΣΗΣ ΥΔΑΤΟΣ 

Α. ΕΚΤΕΛΕΣΗ ΕΡΓΟΥ ΑΞΙΟΠΟΙΗΣΗΣ ΥΔΑΤΙΚΩΝ ΠΟΡΩΝ 

ΓΕΝΙΚΟΙ ΟΡΟΙ 

• Να τηρούνται οι υποχρεώσεις και οι απαιτήσεις που προκύπτουν από την υφιστάμενη 
Περιβαλλοντική νομοθεσία. 

• Το έργο ή η δραστηριότητα δεν θα πρέπει να έρχεται σε αντίθεση με τυχόν ειδικούς 
περιορισμούς, που έχουν τεθεί στην περιοχή εγκατάστασης ή με ειδικές διατάξεις που 
ενδεχομένως θέτουν όρους ή/και περιορισμούς ως προς την κατασκευή ή/και την λειτουργία 
του. 

• Η αποψίλωση τυχόν βλάστησης, να περιοριστεί στον ελάχιστο απαιτούμενο βαθμό και 
αποκλειστικά για τις ανάγκες κατασκευής του έργου. 

• Να ληφθούν όλα τα απαραίτητα μέτρα για την αποφυγή κάθε μορφής ρύπανσης των υδάτων 
από στερεά απόβλητα, άχρηστα υλικά, ορυκτέλαια κ.λ.π. κατά τη φάση κατασκευής του 
έργου. 

• Να ληφθούν όλα τα απαραίτητα μέτρα (σήμανση, περίφραξη κ.λπ..) για την αποφυγή 
ατυχημάτων, για την προστασία των κατοίκων και των εργαζομένων από τους κινδύνους 
που τυχόν θα δημιουργηθούν κατά την κατασκευή του έργου. 

• Απαγορεύεται κάθε αποθήκευση, έστω και προσωρινή, υλικών έξω από τον χώρο 
επέμβασης. 

• Τα μηχανήματα και οι διατάξεις που θα χρησιμοποιηθούν να φέρουν όλες τις απαιτούμενες 
από τη νομοθεσία αδειοδοτήσεις. Τα γεωτρύπανα να συνοδεύονται από δίπλωμα χειριστή 
και ειδική άδεια μηχανήματος έργου. 

• Τα προϊόντα εκσκαφών που θα προκύψουν κατά τις εργασίες κατασκευής του έργου, κατά 
προτεραιότητα να αξιοποιηθούν για την κάλυψη των διαφόρων αναγκών του έργου, 
λαμβάνοντας κάθε δυνατή μέριμνα για την ελαχιστοποίηση της αλλοίωσης της υφιστάμενης 
μορφολογίας του εδάφους της περιοχής. Στην περίπτωση περίσσειας προϊόντων εκσκαφής 
που θα προκύψουν κατά την κατασκευή των έργων να τηρηθεί η ισχύουσα νομοθεσία για 
την απόρριψη υλικών. 

• Τα αδρανή υλικά που θα απαιτηθούν για την κατασκευή του έργου να εξασφαλίζονται από 
νομίμως λειτουργούσες εγκαταστάσεις παραγωγής αδρανών υλικών ή από το ίδιο το έργο. 

• Για εργασίες σε θαλάσσιες ή λιμναίες περιοχές ο φορέας του έργου θα πρέπει να ενημερώσει 
την αρμόδια Λιμενική Αρχή και να διασφαλίζεται ο κοινόχρηστος χαρακτήρας των ζωνών 
αιγιαλού - παραλίας. 

• Εφόσον απαιτείται κυκλοφοριακή σύνδεση του έργου με το οδικό δίκτυο της περιοχής, να 
ληφθεί η απαιτούμενη σύμφωνα με την κείμενη νομοθεσία άδεια ή έγκριση από την αρμόδια 
Υπηρεσία. 

• Κάθε είδους τροποποίηση ή επέμβαση σε υφιστάμενο έργο υποδομής (π.χ. δίκτυο 
ύδρευσης, αποχέτευσης κ.λπ.) να γίνεται σε συνεργασία με τους αρμόδιους φορείς, ώστε να 
εξασφαλίζεται η απρόσκοπτη λειτουργία του. 

• Να λαμβάνονται όλα τα απαραίτητα μέτρα πυρασφάλειας, πυροπροστασίας και 
ελαχιστοποίησης του κινδύνου μετάδοσης πυρκαγιάς σε παρακείμενες περιοχές. 

• Σε περίπτωση που το έργο εκτελείται πλησίον δάσους ή δασικών εκτάσεων και επιπλέον 
περιλαμβάνει αντλητικό συγκρότημα, ο σχεδιασμός του θα πρέπει να παρέχει τη δυνατότητα 
χρήσης του για ανεφοδιασμό οχημάτων πυρόσβεσης. 

• Όταν οι εργασίες εκτελούνται κατά την αντιπυρική περίοδο, θα πρέπει να ενημερώνεται 
γραπτώς από τον ενδιαφερόμενο η αρμόδια Δασική Αρχή και η Πυροσβεστική Υπηρεσία. 

• Μετά την ολοκλήρωση των εργασιών κατασκευής, να γίνει πλήρης αποκατάσταση του 
χώρου του εργοταξίου και όλως των θέσεων οι οποίες θα έχουν αλλοιωθεί από τις διάφορες 
δραστηριότητες. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


34771 

• Στις υδρογεωτρήσεις να τοποθετηθεί πιεζομετρικός σωλήνας παραπλεύρως της κύριας 
σωλήνωσης εξωτερικά ή πλαστικός πιεζομετρικός σωλήνας εσωτερικά ώστε να είναι δυνατή 
η μέτρηση της στάθμης από οποιαδήποτε αρμόδια υπηρεσία ελέγχου. 

• Στις υδρογεωτρήσεις να τοποθετηθεί περκρραγματική σωλήνωση με τσιμέντωση για 
επιφανειακή σφράγιση και προστασία της υδροληψίας. 

• Να συγκεντρωθούν και να αξιολογηθούν κατά τη διάτρηση όλα τα γεωλογικά δεδομένα 
(λιθοστρωματογραφικά, υδρογεωλογικά στοιχεία, υδραυλικές παράμετροι του υδροφορέα 
κλπ) που θα βοηθήσουν στην πλήρη κατανόηση του υδρογεωλογικού καθεστώτος και στον 
ακριβή προσδιορισμό των χαρακτηριστικών του. 

• Να καλυφθεί η υδρογεώτρηση ή το πηγάδι (κατά περίπτωση) κατά τρόπο που να αποκλείει 
τον κίνδυνο ατυχημάτων σε ανθρώπους και ζώα. 

ΕΙΔΙΚΟΙ ΟΡΟΙ ΓΙΑ ΤΗΝ ΚΑΤΑΣΚΕΥΗ ΑΓΩΓΩΝ - ΔΙΚΤΥΩΝ 

• Στα σημεία διασταύρωσης αγωγών με υδατορέματα ή όδευσης αυτών εντός της ευρείας 
κοίτης τους θα πρέπει να εξασφαλίζεται ότι δεν επέρχεται μείωση της παροχετευτικότητάς 
τους έναντι της υφιστάμενης κατάστασης. 

ΕΙΔΙΚΟΙ ΟΡΟΙ ΣΕ ΠΕΡΙΠΤΩΣΗ ΥΔΡΟΜΑΣΤΕΥΣΗΣ ΠΗΓΗΣ 

• Να ληφθούν μέτρα στεγανοποίησης της για την αποφυγή κατείσδυσης επιφανειακών 
υδάτων. 

ΕΙΔΙΚΟΙ ΟΡΟΙ ΣΕ ΠΕΡΙΠΤΩΣΗ ΕΡΓΩΝ ΤΕΧΝΗΤΟΥ ΕΜΠΛΟΥΤΙΣΜΟΥ 

• Στην εκτέλεση έργων τεχνητού εμπλουτισμού με τη χρήση πηγαίων ή επιφανειακών υδάτων 
η ποιότητα των χρησιμοποιούμενων υδάτων να είναι ίση ή ανώτερη αυτής του υδροφόρου. 


Β. ΧΡΗΣΗ ΥΔΑΤΙΚΩΝ ΠΟΡΩΝ 

ΓΕΝΙΚΑ 

• Να τοποθετηθεί μη μηδενιζόμενο υδρόμετρο στην κεφαλή του σημείου υδροληψίας με 
κοινοποίηση του σειριακού αριθμού στη Δ/νση Υδάτων ή να τηρούνται στοιχεία της 
καταγραφής του μετρητή και της ετήσιας κατανάλωσης ηλεκτρικού ρεύματος. 

• Εφόσον υφίσταται ή δύναται να τοποθετηθεί πιεζομετρικός σωλήνας, να ελέγχεται με τη 
χρήση σταθμήμετρου η στάθμη του υδροφορέα διαχρονικά ώστε να είναι δυνατή η 
επαναξιολόγηση της δυναμικότητας και των λοιπών χαρακτηριστικών του υδροφορέα και να 
παίρνονται τα αναγκαία κατά περίπτωση μέτρα. 

• Σε περίπτωση που διαπιστώνεται ποιοτική υποβάθμιση του ύδατος της υδροληψίας ο 
δικαιούχος/χρήστης της υδροληψίας οφείλει να ενημερώσει άμεσα τις καθ' ύλην αρμόδιες 
αρχές. 

• Τα αποτελέσματα των μετρήσεων ή υπολογισμών των ποσοτικών ή ποιοτικών 
παραμέτρων, όπου αυτά απαιτούνται από την κείμενη νομοθεσία, να κοινοποιούνται στη 
Δ/νση Υδάτων της αρμόδιας Αποκεντρωμένης Διοίκησης. 

• Τα αποτελέσματα των μετρήσεων ή και αναλύσεων για την ποιότητα των υπόγειων υδάτων 
όπου αυτές απαιτούνται σύμφωνα με την κείμενη σχετική νομοθεσία. 

ΥΔΡΕΥΤΙΚΗ ΧΡΗΣΗ 

Η ποιότητα του διατιθέμενου για ανθρώπινη κατανάλωση ύδατος και η καταλληλότητα των 

υλικών (σωληνώσεων, κλπ) σε επαφή με το πόσιμο νερό να είναι σύμφωνη με τα 

προβλεπόμενα στην ΚΥΑ Υ2/2600/2001 (Β’ 892) όπως εκάστοτε ισχύει. 

ΑΓΡΟΤΙΚΗ ΧΡΗΣΗ 

• Για λόγους εξοικονόμησης ύδατος να αποφεύγεται η άρδευση με συστήματα καταιονισμού 
(μικροεκτοξευτές, τεχνητή βροχή) κατά τις θερμές ώρες της ημέρας. 

• Εντός αρδευτικών δικτύων ή έργων αναδασμού να τηρούνται τα ακόλουθα: 

1. Η εφαρμογή του καθεστώτος πολλαπλής συμμόρφωσης. 

2. Οι Κώδικες Ορθής Γεωργικής Πρακτικής όπως εκάστοτε ισχύουν, όσον αφορά στη 
διαχείριση εισροών, κατεργασία του εδάφους, αμειψισπορά, λίπανση, προστασία 
υδατικών πόρων, φυτοπροστασία, και την διαχείριση αυτοφυούς χλωρίδας, 
υπολειμμάτων καλλιεργειών και απορριμμάτων, καθώς και λοιπά θέματα αγροτικής 
πρακτικής. 

• Να ακολουθούνται τα όρια ποιότητας του αρδευτικού ύδατος, εφόσον αυτά υπάρχουν. 

Αρθρο 17 

Τροποποίηση της υπ’ αριθ. 145026/2014 ΚΥΑ (Β'31), 
όπως τροποποιήθηκε με την υπ’ αριθ. 145893/2014 ΚΥΑ (ΒΊ212) 

1. Η παράγραφος 1(γ) του άρθρου 2, όπως τροποποιήθηκε με την παράγραφο 1 του άρθρου 2 της υπ’ αριθ. 
145893/2014 κοινής υπουργικής απόφασης, αντικαθίσταται ως εξής: 

«γ) Υφιστάμενα σημεία υδροληψίας, τα οποία αδειοδοτήθηκαν μετά την 20-12-2005 ανεξαρτήτως αν η άδεια 
χρήσης ύδατος είναι σε ισχύ ή όχι.» 

2. Το πρώτο εδάφιο της παραγράφου 6 του άρθρου 6, όπως τροποποιήθηκε με την παράγραφο 3 του άρθρου 
2 της υπ’ αριθ. 145893/2014 κοινής υπουργικής απόφασης, τροποποιείται ως εξής: 

«Μέχρι την 30η Απριλίου 2015 ο ενδιαφερόμενος χρήστης κάθε ενεργού σημείου υδροληψίας ο οποίος δεν 

διαθέτει άδεια χρήσης ύδατος σε ισχύ ή δεν έχει καταθέσει αίτηση για χορήγηση άδειας χρήσης ύδατος. 

σύμφωνα με τις προβλέψεις της εκάστοτε κείμενης σχετικής νομοθεσίας». 

3. Στο άρθρο 10, προστίθεται νέα παράγραφος 2, οπότε η υπάρχουσα παράγραφος 2 αναριθμείται ως παρά¬ 
γραφος 3. Η νέα παράγραφος 2 έχει ως ακολούθως: 

«2. Σε όσους υποβάλλουν αίτηση για εγγραφή του σημείου υδροληψίας στο Ε.Μ.Σ.Υ. μέχρι 31-12-2014, δεν επι¬ 
βάλλεται πρόστιμο. Μετά την παρέλευση της ανωτέρω προθεσμίας οι παραβάτες τιμωρούνται με πρόστιμο 100 
Ευρώ. Στην περίπτωση αυτή το πρόστιμο επιβάλλεται από τον Γ ενικό Γ ραμματέα της οικείας Αποκεντρωμένης 
Διοίκησης». 

Αρθρο 18 
Έναρξη ισχύος 

Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως, εκτός 
εάν ορίζεται διαφορετικά στις επί μέρους διατάξεις της. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 17 Οκτωβρίου 2014 

